Akan Datang Di Pawagam Tempatan; Filem Anime MY HERO ACADEMIA: HEROES RISING!!

Filem anime My Hero Academia: Heroes Rising sepatutnya menemui penonton tempatan pada 26 Mac yang lalu. Namun, disebabkan negara dilanda pandemik COVID-19 dan pelaksanaan Perintah Kawalan Pergerakan, ia terpaksa ditangguh.

Kini, selepas lebih dua bulan, GSC memulakan kembali promosi filem anime tersebut dengan memuatnaik poster di media sosial Facebook sebentar tadi. Jadi, peminat-peminat anime khususnya My Hero Academia, anda hanya perlu bersiap sedia menantikan tarikh tayangan baru yang akan diumumkan kelak.

My Hero Academia THE MOVIE: Heroes Rising akan berkisarkan tentang wira muda dari class 1-A, dimana mereka menuju ke sebuah pulau untuk melindungi penduduk disana dan menentang penjahat yang berkuasa, dikenali sebagai Nine.

Heroes Rising akan menampilkan karakter seperti Izuku Midoriya, Katsuki Bakugo, Ochaco Uraraka, Shoto Todorok dan beberapa karakter lain dari Class 1-A.

Filem terbaru ini diarahkan Kenji Nagasaki berdasarkan skrip yang ditulis oleh Yōsuke Kuroda.


Filem Solo Namor Tidak Dapat Dihasilkan Kerana Masalah Hakcipta

Selepas bertahun menanti, peminat akhirnya dapat melihat Namor menyertai MCU dalam Black Panther: Wakanda Forever. Namun, terdapat tanda tanya adakah Marvel Studios akan merancang filem solo anti-hero itu sepertimana mereka menghasilkan Captain America mendapat filem solonya sendiri?

Semasa temubual dengan The Wrap, penerbit Marvel Studios Nate Moore mengesahkan bahawa Namor “boleh kembali” dalam filem seterusnya, tetapi isu hakcipta yang rumit dengan Universal Pictures menyebabkan perancangan filem solo agak mustahil.

Situasi yang dihadapi Namor seperti seperti The Hulk dimana karakter tersebut masih belum mempunyai filem solo walaupun sudah lama bersama dalam MCU.

Terdapat banyak isu yang dihadapi antara Marvel Studios dengan Universal Pictures dalam menerbitkan filem solo, jadi pekara yang mudah untuk mereka, tanpa menimbulkan persekentaan antara kedua-dua pihak dan tidak merugikan peminat adalah membawa kedua-dua watak itu sebagai watak sampingan dalam filem-filem Marvel.

Menurut Moore lagi, Namor hanya boleh muncul dalam MCU jika dia sebahagian daripada filem atau siri, jadi watak Sub-Mariner boleh terus berada dalam mana-mana projek filem adiwira yang lain, tetapi untuk filem solo atau spin-off mengenai wataknya, agak sukar untuk direalisasikan.

Sekuel Black Panther sudahpun menjelaskan serba sedikit tentang wataknya (walaupun dia sedikit berbeza dari versi komik), dan rasanya Marvel Studios tidak perlu mengeluarkan filem solo yang menceritakan tentang latarbelakangnya.

Tetapi apa yang pasti, wataknya tidak tamat dalam Black Panther: Wakanda Forever, dan Namor berpotensi untuk muncul dalam mana-mana projek MCU yang lain.


Neelofa Cipta Sejarah, Menjadi Individu Pertama Malaysia Tercalon Dalam Influencer Awards 2019 Monaco

Pelakon dan pengacara terkenal tempatan, Neelofa dilaporkan telah tercalon dalam anugerah Influencer Awards 2019 yang akan berlangsung di Monaco pada Oktober ini. Pencapaian beliau sekaligus telah melakar sejarah apabila menjadi individu pertama dari Malaysia tercalon dalam anugerah tersebut.

Neelofa mendedahkan bahawa beliau tidak menyangka akan tercalon dalam anugerah tersebut dan melahirkan rasa syukur kerana bakal bertemu orang-orang penting dalam bidang perniagaan. Selain itu juga, pengacara tersebut tidak mengharapkan kemenangan buat masa ini.

“Sejujurnya, saya tidak menyangka tercalon dalam anugerah ini. Selain dikelolakan oleh keluarga diraja dan diadakan di luar negara, majlis anugerah ini juga bakal dimeriahkan dengan calon-calon lain daripada negara-negara berbeza.

“Tentulah, menang bakal menjadi satu yang besar kepada saya. Tetapi, saya mahu ke sana kerana merasakan ia masa yang sesuai untuk berjumpa dengan individu-individu berpengaruh lain dan mengembangkan rangkaian saya,”

Ini merupakan kali kedua anugerah berprestij itu dianjurkan selepas pertama kali diperkenalkan pada 7 Oktober yang lalu di Hotel Meridien Beach Plaza. Anugerah kali ini akan dipengerusikan keluarga diraja Monaco dan bakal berlangsung pada hujung tahun ini iaitu 5 dan 6 Oktober.


Shawn Levy Mungkin Arah “Deadpool 3”

Bilakah Marvel Studios akan memperkenalkan Deadpool ke Marvel Cinematic Universe masih belum diketahui, tetapi berdasarkan laporan pada November 2020, studio itu telahpun mengambil penulis adik-beradik, Wendy Molyneux dan Lizzie Molyneux-Loeglin untuk menulis filem Deadpool 3, dengan penulis asal, Rhett Reese dan Paul Wernick turut terlibat.

Walaupun perancangannya sudah dimulakan, masa depan francais Deadpool masih belum jelas. Deadpool kini secara rasmi menjadi hakmilik Marvel Studios selepas Disney berjaya membeli Fox pada awal 2019, dan statusnya sebagai harta intelek “R-rated” mungkin dikekalkan – itu jaminan yang diberikan oleh bos-bos besar Disney dan Marvel Studios.

Sementara menunggu perkembangan Deadpool 3, THR membawa berita yang mengatakan bahawa pengarah Free Guy, Shawn Levy, mungkin kembali bergandingan dengan Ryan Reynolds dalam entri terbaru Deadpool. Berita tersebut masih belum disahkan, tetapi THR melaporkan bahawa Levy kini sedang dalam rundingan untuk menjadi pengarah filem adiwira Marvel itu.

Jika Levy disahkan mengarah filem Deadpool 3, ini merupakan kolaborasi ketiga diantara pengarah itu dan Reynolds selepas mereka berkerjasama dalam filem aksi sci-fi Free Guy dan yang terbaru, The Adam Project untuk Netflix.

Pada 2016, filem pertama yang diarahkan oleh Tim Miller telah berjaya mencipta rekod untuk filem ‘R-rated’ dengan mencapai kutipan tertinggi sebanyak AS$782 juta dolar seluruh dunia. Sekuelnya, yang diarahkan David Leitch, berjaya mengatasi rekod kutipan filem pertama dengan meraih AS$785 juta dolar di pasaran global.


4 Sebab Kenapa “Hometown Cha-Cha-Cha” Akan Menjadi Rom-Com Yang Sempurna

Siri rom-com  Hometown Cha-Cha-Cha kini bersiap sedia untuk mencuri hati anda dengan kisah cinta yang mengasyikkan di sebuah kampung tepi pantai yang indah. Sama ada anda sedang mencari ketenangan yang manis atau mencari kisah baru yang menarik untuk dinikmati, ada banyak yang boleh dicintai dan sangat menarik mengenainya!

Berikut adalah empat sebab utama mengapa Hometown Cha-Cha-Cha adalah rom-com yang sempurna untuk ditonton musim ini:

Shin Min-a dikenali ramai sebagai ratu rom-com, telah membintangi banyak drama romantik popular seperti Tomorrow With You, Oh My Venus, dan My Girlfriend Is a Gumiho. Dia terkenal dengan watak yang disukai dan mempunyai chemistry yang sangat baik dengan rakan-rakannya. Sudah beberapa tahun sejak dia tidak membintangi rom-com, jadi ada harapan besar untuknya kembali ke genre.

Sementara itu, Kim Seon-ho terkenal kerana sindrom watak utama kedua melalui peranannya dalam Start-Up, tetapi dia telah menarik hati kita sebelum itu melalui rancangan seperti Welcome to Waikiki 2, 100 Days My Prince, dan Strongest Deliveryman.Dengan keduanya bersama, Hometown Cha-Cha-Cha dijamin menggembirakan.

Hometown Cha-Cha-Cha berlatarbelakangkan di desa tepi pantai fiksyen Gongjin, yang merupakan kota pelabuhan sebenar di Pohang, dan cukup indah. Dari pantai yang menakjubkan ke lokasi kampung yang comel, banyak pemandangan indah menanti kita. Barisan pelakon menikmati sendiri pandangan dan berbual mengenai bagaimana melihat laut menjadikan mereka selesa dan tenang.

Walaupun sukar untuk melakukan perjalanan ke pemandangan yang menakjubkan seperti ini, sekurang-kurangnya kita dapat menikmati pemandangan melalui siri ini. Malah lorong-lorong kampung memberikan pemandangan yang menyeronokkan.

Anda tidak perlu risau untuk menemui penjahat dan super genius di Hometown Cha-Cha-Cha. Yoon Hye-jin (Shin Min-a) adalah doktor gigi yang nampaknya dia menyatukan semuanya tetapi sebenarnya mempunyai sisi kekok yang comel. Hong Du-sik mempunyai begitu banyak sijil dan sangat berbakat dalam pelbagai pekerjaan, tetapi secara teknikal tidak bekerja. Ji Seong-hyeon (Lee Sang-yi) adalah penerbit rancangan persembahan berbakat yang meminati pekerjaannya dan sangat menggemari makanan. Di samping watak utama, terdapat juga banyak penduduk kampung dan watak-watak yang unik dan menarik untuk dicintai.

4. Ini adalah Drama dengan Mesej Yang Menyembuhkan

Pengarah Yu Je-won menggambarkan Hometown Cha-Cha-Cha sebagai drama yang bukan mengenai peristiwa besar, melainkan kisah-kisah kecil dalam kehidupan seharian dengan mesej tentang penyembuhan dan kehangatan. Kisah-kisah lucu dan menggembirakan tentang kehidupan watak-watak akan membuat kita ketawa dan menghangatkan hati kita.

Sebagai drama Sabtu-Ahad, ini adalah rancangan hujung minggu yang sempurna untuk ditonton ketika kita bersantai dan berehat setelah seminggu yang panjang dan penuh tekanan. Semua elemen digabungkan untuk menghasilkan kesan yang baik.

Nantikan Hometown Cha-Cha-Cha yang akan ditayangkan pada 28 Ogos jam 10.00 malam MYT dengan episod baru setiap Sabtu dan Ahad, hanya di Netflix.


Saksikan Christian Bale & Matt Damon Bersantai Selepas Bertumbuk Dalam Trailer Terbaru Ford v Ferrari

20th Century Fox telah melancarkan trailer terbaru filem drama perlumbaan Ford v Ferrari yang menampilkan beberapa rakaman terbaru. Anda boleh saksikan trailer tersebut dipemain video dibawah.

Filem ini Mengisahkan tentang dua individu, Carroll Shelby (Damon) pereka kereta terkenal Amerika Syarikat dan perlumba British Ken Miles (Bale), yang bersama-sama menentang campurtangan pihak syarikat, hukum fizik serta sifat pentingkan diri sendiri dalam membina sebuah kereta lumba untuk syarikat pembuat kereta Ford Motor Company, dan masa yang sama memusnahkan dominasi Enzo Ferrari dalam perumbaan selama 24 Jam, Le Mans di Perancis pada tahun 1966.

Filem ini turut dibintangi Jon Bernthal, Caitriona Balfe, Tracy Letts, Josh Lucas, Noah Jupe, Remo Girone, serta Ray McKinnon. Diarahkan James Mangold, Ford v Ferrari akan mula ditayangkan pada 15 November ini.


5 Fakta Menarik Mengenai Filem Aksi Thriller Tombiruo Penunggu Rimba

Selepas J Revolusi dan Abang Long Fadil 2, satu lagi filem paling menarik tempatan untuk tahun 2017 akan ditayangkan diseluruh pawagam tanah air. Filem yang dimaksudkan adalah Tombiruo: Penunggu Rimba. Rata-rata peminat terutamanya yang pernah membaca novel ini tidak sabar menantikan filem yang dibintangi oleh Zul Ariffin, Faizal Hussein, Farid Kamil, Nabila Huda dan ramai lagi.

Kami di Kakimuvee ingin kongsikan 5 fakta-fakta menarik mengenai filem ini.

1 Adaptasi dari novel yang ditulis oleh novelis terkenal tanah air

Filem Tombiruo: Penunggu Rimba ini diadaptasikan dari novel berjudul sama yang ditulis oleh novelis terkenal Ramlee Awang Murshid. Beliau banyak menghasilkan novel-novel berkualiti seperti siri novel Laksamana Sunan, Ungu Karmila, Mikhail, Satu Janji goodreads.comdan banyak lagi. Menurut laman web, novel Tombiruo: Penunggu Rimba telah diberi rating keseluruhan sebanyak 4 dari 5 bintang oleh pengguna laman web berkenaan.

2. Pengarahnya pernah terlibat dalam pembikinan filem-filem Hollywood.

Seth Larney (kanan) bersama pengarah bersama, Nasir Jani. Sumber gambar: Malaysiakini

Tahukah anda, pengarah filem Tombiruo, Seth Larney pernah terlibat dalam pembikinan filem-filem besar Hollywood? menurut laman web IMDb, Seth Larney pernah terlibat dalam menghasilkan filem-filem seperti The Lego Movie, The Matrix, Star Wars Episode III, X-Men Origins: Wolverine, Superman Returns dan The Chronicle of Narnia. Pengalamannya di Hollywood pasti digunakan sebaik-baiknya oleh pengarah tersebut untuk hasilkan filem yang cukup mantap ini.

3. Zul Ariffin tidak menunjukkan wajahnya untuk menjayakan karakter beliau.

Menurut laporan berita dari cinema.com.my, watak yang dibawa olehnya perlu memakai topeng disepanjang perjalanan filem. Ini bermakna, wajah aktor tersebut tidak ditunjukkan kepada penonton. Kehebatan lakonan aktor ini teruji memandangkan dia tidak dapat mengekspresikan wajahnya disebabkan beliau perlu bertopeng, sebaliknya menggunakan pergerakan badan dan mata untuk ekspresikan wataknya kepada penonton. Selain itu juga, Zul Ariffin menggunakan bahasa Kadazan Dusun bagi menjayakan wataknya itu

4. Dihasilkan oleh Astro Shaw dan 3 syarikat yang lain.

Astro Shaw telah bergabung tenaga dengan 3 syarikat lain iaitu Grup Buku Karangkraf, Ideate Media dan syarikat milik Ramlee Awang Mursid iaitu Layar Sunan. Seperti yang kita tahu, Astro Shaw merupakan salah satu produksi terbaik tanah air dan sering hasilkan filem-filem berkualiti. Kami jangkakan filem ini bakal mendapat sambutan yang memberangsangkan dari penonton dan mungkin dapat mengatasi kutipan tiket J Revolusi dan mencabar kutipan tiket filem Abang Long Fadil 2.

5. Akan ditayangkan tidak lama lagi.

Bagi yang tidak mengetahuinya lagi, filem Tombiruo: Penunggu Rimba ini akan ditayangkan pada 12 Oktober 2017. Jadi peminat filem-filem tempatan umum dan pengemar novel filem khususnya bolehlah menyerbu panggung wayang terdekat pada tarikh tersebut untuk menonton filem yang ditunggu-tunggu pada tahun ini.


10 Filem Hebat Dengan ‘Twist’ Yang Pecah-Otak

Anda gemar dengan filem yang rumit dan berakhir dengan ‘twist’ di penghujung cerita? bagaimana jika twist itu benar-benar membuatkan anda terkejut sehingga merasakan otak anda hampir sahaja meletup. Jika anda gemarkan filem sebegitu, disini kami ada cadangan yang filem menarik untuk anda tonton – bagi mereka belum pernah melihatnya, dan menarik untuk ditonton semula!.

2010 adalah tahun untuk Leonardo DiCaprio mengelirukan penonton dengan lakonannya dalam filem-filem mind blowing. Shutter Island arahan Martin Scorsese adalah adaptasi dari novel berjudul sama yang ditulis oleh Dennis Lehane. Apa yang bijaknya mengenai pengarah tersebut, Scorsese mengubah ending filem ini yang berbeza dari novel sehinggakan peminat betul-betul terkeliru semasa dipenghujung filem walaupun mereka memberi 110% fokus pada perjalanan cerita.

Mengisahkan US Marshall Teddy Daniels lakonan DiCaprio yang pergi ke sebuah institusi psikatrik yang juga penjara yang terletak disebuah pulau. Dia bersama rakannya, Chuck Aule menyiasat mengenai satu kes banduan yang melarikan diri dari penjara orang gila tersebut yang akhir membawa kepada identiti sebenar Teddy Daniels.

Twist: Teddy Daniels ialah Andrew Laeddis, dan dia sebenarnya pembunuh isterinya.

Dae-su (Min-sik Choi) yang malang tidak dapat berehat dalam Oldboy, filem araha Chan-wook Park yang diadaptasikan dari Manga terkenal Jepun karya Tsuchiya Garon. Pertama, dia secara tidak dijangka dihantar ke penjara selama 15 tahun, dikurung dalam sel tanpa tingkap, dan dituduh secara salah keatas kematian isterinya serta mengentahui bahawa anak perempuannya yang berusia tiga tahun di hantar ke rumah keluarga angkat.

Sebaik sahaja keluar, Dae-su segera mengamuk dengan kejam untuk mencari siapa yang menjadi dalang terhadap nasibnya yang malang. Dalam proses itu, dia bertemu dengan tukang masak sushi muda yang comel, bernama Mi-do (Kang Hye-jeong).

Usahanya yang ingin membalas dendam membawanya kepada rakan sekelas lama sekolah rendah bernama Woo-jin (Yu Ji-tae), yang menghancurkan hidup Dae-su sebagai bayaran balik selama berdekad-dekad keatas dendam lamanya.

Tetapi bahagian paling teruk dari rancangan jahat Woo-jin? Dia telah membesarkan Mi-do, yang sebenarnya adalah anak perempuan Dae-su, ketika dikurung, dia telah dihipnosis untuk jatuh cinta dengan Dae-su sebaik sahaja mereka bertemu.

Dae-su, merasa terkejut dan malu, menebus dosanya seperti mana-mana orang yang waras: Dia memotong lidahnya menggunakan gunting berkarat – dimana Park menunjukkannya dalam keadaan yang sangat mengerikan.

Twist: Mi-do ialah anak perempuan Dae-su

Black Swan ialah filem pelik dan rumit, meneroka garis halus yang sering diabaikan antara bakat dan obsesi. Portman memainkan watak Nina, seorang ballerina yang setia namun bermasalah yang mendapati dirinya perlahan-lahan jatuh lebih jauh ke dalam rehat psikotik apabila dia bersaing untuk peranan utama dalam penerbitan Swan Lake menentang Lily (Kunis), seorang penari yang lebih riang dan sensual.

Nina melalui cara yang merosakkan untuk mendapatkan peranan itu, sering bermasalah dengan halusinasi aneh—dia membayangkan pergi ke kelab, mengambil ekstasi dan bergaul dengan Lily—dan pada malam pembukaan rancangan itu, dia melihat Lily bersiap sedia untuk mengambil alih peranannya.

Dihasut dengan rasa dengki dan geram, Nina menikam Lily. Nina kemudiannya dengan pantas keluar ke atas pentas dan melakukan persembahan yang paling sempurna dalam hidupnya, tetapi tidak lama kemudian kita menyedari bahawa Nina sebenarnya telah menikam dirinya sendiri dan telah membuat persembahan melalui kecederaannya. Dia mati kerana dia menyedari bahawa persembahannya adalah sempurna; Ketaksuban Nina untuk mencapai kesempurnaan adalah kehancurannya pada akhirnya.

Twist: Nina sebenarnya membunuh dirinya sendiri, dan psikotik

Gone Girl adalah perjalanan *liar*. Kisah yang ditulis Gillian Flynn adalah asli dan gila.

Amy, seorang wanita yang suiman, memutuskan untuk membalas dendam terhadap suaminya yang curang, Nick, dengan terperinci dan membuat tuduhan keatas pembunuhannya. Yang dimaksudkan dengan terperinci adalah: dia mencipta pemburuan yang rumit yang direka khas untuk Nick dan membunuh bekas teman lelakinya semasa dalam proses itu sambil menunjukkan sedikit atau tiada penyesalan untuk semua pekara itu.

Untuk menjadikan pengakhiran yang lebih menjengkelkan dan lebih gelap bagi filem thriller psikologikal ini, Amy pulang kerumah, menggunakan air mani Nick untuk inseminasi buatan sendiri dan membuat kejutan kepada Nick – dia hamil! Nick yang hampir bersedia untuk membunuhnya, secara tiba-tiba menerima dia kembali.

Twist: Nick menerima Amy kembali selepas dia menuduhnya keatas pembunuhannya.

Mengisahkan makhluk asing yang datang serentak ke beberapa buah negara di dunia. Tujuannya bukanlah untuk menawan bumi, tetapi memberi satu ilmu kepada manusia. Filem ini agak slow-pace dan juga ‘complicated’ untuk difahami. Flashback, masakini dan masa hadapan bercampurbaur dalam filem ini sehinggakan anda sukar untuk memahaminya sekirannya anda tidak fokus 100% terhadap perjalanan cerita ini.

Lakonan Amy Adams yang sangat mantap dan dibantu oleh “Hawkeye” aka Jeremy Renner. Arrival merupakan antara filem terbaik tahun 2016 dan telah menerima 9 pencalonan Oscar. Awas! walaupun menunjukan makhluk asing berbentuk sotong dan angkatan tentera, aksinya hanya 1% sahaja dan tidak sesuai untuk mereka yang gemarkan filem-filem aksi ala Transformers.

Twist: Babak ‘flashback’ sebenarnya adalah masa depan.

Majoriti plot American Psycho membawa penonton melihat pembunuhan oleh ahli perniagaan yang menawan dan berjaya, Patrick Bateman sepanjang perjalanannya di New York City. Dia seorang psikopat pembunuh—setiap orang yang dilihat matanya dengan alasan yang cukup untuk menerima kematian, dan walaupun Bateman kejam, dia sangat teliti, berhati-hati, dan, akhir sekali, dia tidak benar-benar menyesal.

Bagaimanapun, pembunuhan terakhirnya menjadi bermasalah. Terdapat ramai saksi. Dia tidak nampak jalan keluar. Dia menelefon peguamnya dan mengaku. Tetapi Bateman sangat dikagumi dan disayangi dalam komuniti orang kaya sehingga tiada siapa yang mempercayainya.

Dalam babak terakhir filem itu, kita mengentahui buat kali pertama, bersama Bateman, terdapat ramai orang yang telah dibunuhnya, sebenarnya masih hidup. Filem ini tidak memberikan sebarang jawapan konkrit, tetapi secara kasarnya, kita mungkin merasakan Bateman sebenarnya jauh lebih gila dari apa yang kita fikirkan selama ini: dia hanya membayangkan pembunuhannya.

Twist: Patrick Bateman sebenarnya tidak benar-benar membunuh semua orang itu

Niat untuk membalas dendam terhadap kematian si isteri sukar dilakukan si watak utama filem arahan Christopher Nolan ini mengalami anterograde amnesia atau dalam bahasa mudahnya, sukar untuk menyimpan memori didalam otak. Cara yang mudah, adalah mencacah tatu pada badannnya dan mengambil gambar polaroid agar dapat melihat kembali setiap petunjuk yang dapat membawa kepada pembunuh isterinya.

Semasa siasatan berterusannya, Leonard menceritakan kisah Sammy Jankis, seorang lelaki yang mempunyai keadaan yang sama dengannya. Jankis telah membunuh isterinya dengan memberinya lebihan insulin – Isterinya tidak percaya dia mengalami amnesia dan terus meminta lebih banyak insulin dalam usaha untuk membuatnya mengaku dia berbohong.

Bagaimanapun, melalui beberapa siri klu dan petunjuk, Leonard mendapati lelaki yang dipercayainya adalah penyerangnya dan pembunuh isterinya, seorang lelaki bernama Teddy, dan lalu dia membunuhnya.

Penyerang yang mencederakan Leonard sehingga menyebabkan dia mengalami amnnesia, dan merogol isteri, sebenarnya tidak membunuh isterinya. Yang membunuh isterinya adalah Leonard sendiri – dengan cara memberi lebihan insulin. Leonard adalah Sammy Jankis, tetapi dia mencipta cerita sebagai cara untuk menangani rasa bersalah.

Twist: Leonard Shelby sebenarnya Sammy Jankis

Minda yang bercelaru kadang kala akan membawa kepada satu tindakbalas psikologikal yang kita tidak akan jangkakan. Fight Club arahan David Fincher dan lakonan mantap Brad Pitt dan Edward Norton ini mengisahkan seorang lelaki yang mengalami insomnia yang berjumpa dengan seorang lelaki bernama Tyler (lakonan Brad Pitt) secara tidak sengaja. Mereka berdua berkongsi personaliti yang sama dan menjadi rakan baik. Filem ini semakin lama semakin mind blowing sehinggalah anda mengentahui siapakah Tyler yang sebenarnya.

Twist: Tyler Durden tidak wujud—dia hanyalah ‘split personality’ narator.

Quote “I See Dead People” sangat popular sehinggakini. The Sixth Sense boleh dikatakan peneraju dalam ketegori ‘twist’. Disokong dengan barisan pelakon yang mantap seperti Hayley Joel Osment dan Bruce Willis, penonton pasti tidak menyangka bahawa watak utama sebenarnya sudah mati sepanjang perjalanan cerita. Cerita yang tidak berbelit, tetapi ‘twist’ dipenghujung cerita sudah cukup mengejutkan penonton.

Twist: Cole benar-benar boleh “melihat orang mati,” terutamanya watak utama Malcolm Crowe.

Filem seram klasik ini mengikuti kisah dua detektif yang memburu pembunuh bersiri yang membunuh mangsanya berdasarkan tujuh dosa besar mengikut kitab Bible. Setiap pembunuhan akan menjadi lebih ngeri , dan menguji ketabahan penggemar filem seram.

‘Ending’ yang mengejutkan dan ‘twist’ membuatkan filem ini menjadi salah satu filem seram paling terkenal dalam sejarah.

Twist: Mills membunuh John Doe, memenuhi rancangan pembunuh bersiri itu.


Poster Terbaru CANDYMAN Didedahkan, Trailer Akan Dilancarkan Khamis Ini

Filem remake Candyman yang diterbitkan Jordan Peele bakal melancarkan trailer pertamanya Khamis ini. Tetapi sebelum itu, peminat boleh menyaksikan poster pertama dan rakaman pendek filem seram itu dibawah.

Tidak banyak butiran lanjut mengenai filem arahan Ni DaCosta ini. Difahamkan Candyman akan bertindak sebagai sekuel kepada filem asal yang diterbitkan pada 1992.

Pelakon asal Tony Todd akan kembali memainkan karakternya dari filem asal. Dia turut disertai  Yahya Abdul-Mateen II, Teyonah Parris, Nathan Stewart-Jarrett, dan Colman Domingo.

Filem terbitan MGM dan edaran Universal Pictures ini akan menemui penonton pada 12 Jun 2020.

@RorMachine Prepare to be hooked. The first trailer for #Candyman drops Thursday. pic.twitter.com/u8NoYVLRHj
— Candyman (@CandymanMovie) February 25, 2020

Dare to say his name.
Click below to tweet #Candyman 5 times in one post and get your first look. See the trailer on Thursday.
— Candyman (@CandymanMovie) February 25, 2020


Bintang “Snowdrop” Kim Mi Soo Meninggal Dunia Pada Usia 31 Tahun

Dunia hiburan Korea Selatan dikejutkan dengan pemergian salah seorang pelakon drama bersiri popular Snowdrop, Kim Mi Soo.

Menerusi laporan media tempatan, pelakon itu meninggal dunia pada usia 31 tahun. Bagaimanapun, punca kematiannya tidak didedahkan.

Mendiang telah disemadikan di Sungsim Funeral Home dan dilaksanakan secara tertutup atas permintaan keluarga.

“Keluarga dan sahabat terdekat sangat berdukacita mendengar khabar ini,” dalam satu kenyataan yang dikeluarkan agensi mendiang, Landscape Entertainment.

“Kami dengan ikhlas meminta anda untuk mengelak daripada membuat khabar angin atau laporan spekulatif supaya keluarga yang berduka, yang terkejut dan berdukacita, dapat memperingati si mati dengan penuh hormat. Mengikut kehendak keluarganya, pengebumian akan diadakan secara secara tertutup.”

Mi Soo memainkan peranan Yeo Jung Min dalam drama Snowdrop, yang merupakan rakan kepada Young Ro yang dimainkan oleh Jisoo Blackpink.

Mendiang sebelum ini pernah membintangi beberapa drama popular seperti  Hi Bye Mama, The School Nurse Files, dan Yumi’s Cells.

Hi Bye Mama, The School Nurse Files,


Saksikan Mesej Padu J. Jonah Jameson Kepada Spider-Man

Dalam filem Spider-Man: Far From Home yang lalu, aktor J.K. Simmons telah membuat kejutan dalam babak post kredit dengan memainkan peranannya sebagai J. Jonah Jameson, watak ikonik dalam komik mahupun filem Spider-Man.

Kemunculan J.J. Jameson telah memberikan satu babak yang mencipta hala tuju filem Spider-Man seterusnya (sebelum Spider-Man dikeluarkan dari Marvel Cinematic Universe) dimana identiti sebenar Spider-Man telah terbongkar.

Bersempena promosi jualan versi digital dan Blu-ray / DVD Spider-Man: Far From Home, Sony Pictures (menerusi IGN) telah mendedahkan sebuah video yang memaparkan karakter J.J. Jameson memberi mesej yang pedas kepada Spider-Man dengan mengatakan Mysterio adalah superhero sebenar, bukan Spider-Man. Anda boleh saksi mesej padu J.J. James dipemain video dibawah.

Spider-Man: Far From Home ditetapkan selepas kejadian Avengers: Infinity War dan Avengers 4 yanga menyaksikan Peter Parker (Tom Hollad) menyertai rombongan sekolahnya iaitu ‘Midtown School of Science and Technology’ ke Eropah.

Filem ini dibintangi oleh Tom Holland yang memainkan peranan utama sebagai Peter Parker / Spider-Man, Zendaya, Marisa Tomei, dan Jake Gyllenhaal yang akan membawakan karakter Mysterio. Turut membintangi filem ini adalah Cobie Smulders yang membawakan watak sebagai ejen Maria Hill dan Samuel L. Jackson sebagai Nick Fury.

Spider-Man: Far From Home boleh didapati dalam versi digital manakala versi blu-ray dan DVD akan dilancarkan pada 1 Oktober ini.


Poster & Gambar Terbaru ” Uncharted” Goda Aksi Yang Mendebarkan

Dengan Morbius dianjak ke bulan April, Uncharted kini menjadi pembuka filem blockbuster untuk tahun 2022. Selepas kejayaan Spider-Man: No Way Home (yang mengutip lebih AS$ 1.5 billion dolar seluruh dunia), fokus sudah tentu tertumpu pada filem ini untuk menentukan sama adalah pasaran box office benar-benar pulih selepas lama dibelenggu dengan pandemik.

Bagi menambah keterujaan peminat yang menantikan filem aksi-langsung lakonan Tom Holland ini, Sony Pictures telah mendedahkan poster dan gambar-gambar terbaru yang menggoda adegan aksi yang cukup pada dalam filem yang akan datang. Anda boleh lihat poster dan gambar-gambar tersebut dibawah:

Berdasarkan salah satu siri permainan video yang paling laris dan paling terkenal sepanjang zaman, Uncharted memperkenalkan penonton kepada Nathan Drake (Tom Holland) yang pintar dan mempamerkan pengembaraan memburu harta karun pertamanya bersama rakan kongsi yang bijak, Victor “Sully” Sullivan ( Mark Wahlberg).

Dalam epik pengembaraan aksi yang merentangi dunia, kedua-duanya mengejar berbahaya “khazanah terbesar yang tidak pernah ditemui” sambil menjejaki petunjuk yang mungkin membawa kepada abang Nathan yang telah lama hilang.

Uncharted diarahkan oleh Ruben Fleischer dari lakon layar yang ditulis oleh Rafe Judkins dan Art Marcum & Matt Holloway. Penerbit adalah Charles Roven, Avi Arad, Alex Gartner dan Ari Arad, manakala Ruben Fleischer, Robert J. Dohrmann, David Bernad, Tom Holland, Asad Qizilbash, Carter Swan, Neil Druckmann, Evan Wells, Art Marcum dan Matt Holloway berkhidmat sebagai penerbit.

Filem ini turut dibintangi Antonio Banderas, Sophia Ali dan Tati Gabrielle. Uncharted akan ditayangkan di pawagam tempatan pada 17 Februari ini.

Looking good while stealing $5 billion in treasure counts as a skill, right? #UnchartedMovie is exclusively in movie theaters February 18. pic.twitter.com/QLaANLIrj0— Uncharted (@unchartedmovie) January 13, 2022


Baki Kontrak Pelakon-Pelakon Filem Marvel.

Untuk memastikan perjalanan filem bersiri seperti Avengers, X-Men, Sherlock Holmes, DCEU, berjalan dengan lancar tiada masalah pertukaran pelakon pada sekuel setiap filem, studio produksi akan memberikan kontrak yang panjang untuk setiap pelakon utama mereka. Mereka dikehandaki untuk berlakon dalam beberapa filem seperti yang tertulis dalam kontrak tersebut.

Marvel menerusi filem-filem Marvel Cinematic Universe (MCU) merupakan studio yang paling lama mengikat kontrak dengan pelakon-pelakon utama mereka. Malah ada beberapa pelakon yang telah berlakon dalam filem bersiri tersebut lebih dari 6 kali.

Tetapi, setiap kontrak yang diberikan pasti ada penamatnya, jadi disini kami senaraikan pelakon-pelakon utama dalam dunia MCU yang mana mereka hanya tinggal beberapa buah filem sahaja lagi sebelum kontrak mereka ditamatkan ditamatkan;

Robert Downey Jr. / Tony Stark / Iron Man (1 filem)

Filem sebelum ini: Iron Man, The Incredible Hulk (cameo), The Consultant (short), Iron Man 2, The Avengers, Iron Man 3, Avengers: Age Of Ultron, Captain America: Civil War, Spider-Man: Homecoming, Avengers: Infinity War

Filem akan datang: Untitled Avengers 4

Pelakon dan karakter pertama Marvel menerusi filem Iron Man. Pelakon yang paling banyak membuat kemunculan dalam filem-filem Marvel. Buat masa ini tidak dapat dipastikan sama ada Robert Downey Jr. akan meneruskan watak Tony Stark / Iron Man dalam filem-filem Marvel fasa 4.

Chris Evans / Steve Rogers / Captain America (1 Filem)

Filem sebelum ini: Captain America: The First Avenger, The Avengers, Captain America: The Winter Soldier, Thor: The Dark World (cameo), Avengers: Age Of Ultron, Captain America: Civil War, Avengers: Infinity War

Filem akan datang: untitled Avengers 4

Karakter Captain America dijangkakan akan ditamatkan selepas filem Avengers 4. Ini disebabkan Chris Evans dikatakan berminat dalam dunia pengarahan dan tidak mahu meneruskan karakternya dalam dunia sinematik Marvel.

Chris Hemsworth / Thor (1 Filem)

Chris Hemsworth / Thor (1 Filem)

Filem sebelum ini: Thor, The Avengers, Thor: The Dark World, Avengers: Age Of Ultron, Avengers: Thor: Ragnarok, Avengers: Infinity War

Avengers: Thor: Ragnarok, Avengers: Infinity War

Filem akan datang:  Untitled Avengers 4

Walaupun tidak muncul dalam filem Captain America: Civil War, beliau juga merupakan anggota penting Avengers. Antara pelakon yang dikhabarkan akan menyambung kontrak dengan Marvel Studio dan meneruskan wataknya sebagai Thor.

Mark Ruffalo / Bruce Banner / Hulk (1 Filem)

Filem sebelum ini: The Avengers, Iron Man 3 (cameo), Avengers: Age Of Ultron, Avengers: Thor: Ragnarok, Avengers: Infinity War

Filem akan datang:  Untitled Avengers 4

Satu-satunya pelakon utama Marvel yang masih tidak mendapat filem Solo. Berita mengenai sambungan kontrak dengan pihak studio Marvel masih samar-samar.

Scarlett Johansson / Natasha Romanoff / Black Widow (2 filem)

Filem Sebelum ini: Iron Man 2, The Avengers, Captain America: The Winter Soldier, Avengers: Age Of Ultron, Captain America: Civil War, Avengers: Infinity War

Captain America: Civil War, Avengers: Infinity War

Filem Akan Datang: Untitled Avengers 4, Black Widow

Scarlett Johansson bakal meneruskan kontraknya selepas filem Avengers 4. Marvel Studios telah mengesahkan filem solo Black Widow akan dihasikan.

Jeremy Renner / Clint Barton / Hawkeye (1 filem)

Filem Sebelum ini: Thor, The Avengers, Avengers: Age Of Ultron, Captain America: Civil War

Filem Akan Datang: Untitled Avengers 4

Jeremy Renner memberitahu yang dia mempunyai 1 filem solo dalam kontraknya. Namun sehingga kini tiada berita dari Marvel Studio mengenai filem Hawkeye. Jika apa yang diberitahu oleh Jeremy Renner itu benar, ia berita baik untuk peminat Marvel yang mahu menyaksikan Hawkeye mendapat filem solonya sendiri.

Elizabeth Olsen / Wanda Maximoff / Scarlet Witch (1 filem)

Filem Sebelum ini: Captain America: The Winter Soldier (cameo), Avengers: Age Of Ultron, Captain America: Civil War, Avengers: Infinity War

aptain America: The Winter Soldier (cameo),

Filem Akan Datang: Untitled Avengers 4

Tiada info mengenai masa depan pelakon ini dalam filem – filem MCU fasa 4 akan datang. Elizabeth Olsen akan muncul dalam filem Untitled Avengers 4

Paul Bettany / J.A.R.V.I.S / Vision (1 filem)

Filem Sebelum ini: As J.A.R.V.I.S.: Iron Man, Iron Man 2, The Avengers, Iron Man 3, Avengers: Age Of Ulton. As The Vision: Avengers: Age Of Ultron, Captain America: Civil War, Avengers: Infinity War

Captain America: Civil War, Avengers: Infinity War

Filem Akan Datang: Untitled Avengers 4

Siapa sangka Paul Bettany telah lama berlakon dalam filem-filem MCU sebelum akhirnya muncul dalam filem Age of Ultron. Dia telah membawa watak J.A.R.V.I.S sebelum bertukar karakter menjadi Vision. Agak lama dia bersabar sebelum dapat muncul dalam filem.

Paul Rudd / Scott Lang / Ant-Man (1 filem)

Filem Sebelum ini: Ant-Man, Captain America: Civil War, Ant-Man And The Wasp

Filem Akan Datang: Untitled Avengers 4

Karakter Paul Rudd, iaitu Ant-Man antara adiwira yang tidak terlibat dengan pertarungan adiwira bumi dengan tentera Thanos. Paul Rudd akan muncul dalam filem Untitled Avengers 4 dan dijangka akan terus bersama Marvel dalam fasa 4 Marvel.

Evangeline Lilly / Hope Van Dyne / Wasp

Evangeline Lilly / Hope Van Dyne / Wasp

Filem Sebelum ini: Ant-Man, Ant-Man And The Wasp

Filem Akan Datang: Untitled Avengers 4

Seperti Paul Rudd, Evangeline Lilly juga tidak muncul dalam Avengers: Infinity War. Kontraknya bersama Marvel Studios dijangka akan jika filem ketiga Ant-Man termasuk dalam senarai filem-filem Marvel Fasa 4.

Chadwick Boseman / T’Challa / Black Panther (2 Filem)

Filem Sebelum ini: Captain America: Civil War, Black Panther, Avengers: Infinity War

Filem Akan Datang: Untitled Avengers 4, Black Panther 2

Untitled Avengers 4, Black Panther 2

Chadwick mengatakan dia sebenarnya menandatangani kontrak untuk 5 buah filem, dia sudah membuat 3 kemunculannya dalam filem-filem Marvel dan akan muncul dalam filem Avengers 4 dan juga Black Panther 2.

Tom Holland / Peter Parker / Spider-Man (2 filem)

Filem Sebelum ini: Captain America: Civil War, Spider-Man: Homecoming, Avengers: Infinity War

Filem Akan Datang: Untitled Avengers 4, Spider-Man: Far From Home.

Untitled Avengers 4, Spider-Man: Far From Home.

Hasil kerjasama diantara Sony Entertainment dan Marvel Studio. Dijangka, Tom Holland akan meneruskan kontraknya bersama Marvel dan Sony untuk penampilan dalam 2 filem Marvel akan datang.

Benedict Cumberbatch / Doctor Strange (2 filem)

Filem Sebelum ini: Doctor Strange, Thor: Ragnarok, Avengers: Infinity War

Filem Akan Datang: Untitled Avengers 4, Doctor Strange 2

Untitled Avengers 4, Doctor Strange 2

Doctor Strange mula menjadi anggota penting selepas filemnya ditayangkan dan bakal muncul dalam filem Avengers 4 dan juga sekuel Doctor Strange yang telah disahkan oleh presiden Marvel Studios, Kevin Fiege.

Chris Pratt / Peter Quill / Star-Lord

Chris Pratt / Peter Quill / Star-Lord

Filem Sebelum ini: Guardians Of The Galaxy, Guardians Of The Galaxy Vol. 2, Avengers: Infinity War,

Filem Akan Datang: Untitled Avengers 4, Guardians Of The Galaxy Vol. 3

Chris Pratt akan terus bersama Marvel untuk 2 lagi filem Marvel akan datang. Bagaimanapun, selepas Guardinas of the Galaxy Vol. 3, tidak dipastikan sama ada kontraknya akan diteruskan ataupun tidak.

Guardinas of the Galaxy Vol. 3,

Filem Sebelum ini: Guardians Of The Galaxy , Guardians Of The Galaxy Vol. 2, Avengers: Infinity War,

Sebagai anggota Guardians of the Galaxy, Zoe juga seperti Chris Pratt akan terus bersama Marvel untuk 2 lagi filem.

Bekas ahli gusti ini juga akan menyertai Pratt dan Zoe untuk 2 lagi filem Marvel. Walaubagaimanapun, Dave Bautista dilihat seperti berkontrontasi dengan pihak Disney, pemilik Marvel Studios selepas pemecatan James Gunn.

Semasa Studio Marvel melakukan casting untuk suara Rocket Raccon, pelbagai aktor telah datang untuk menjalani ujibakat. Suara Rocket memerlukan individu yang pandai membuat komedi, dan akhirnya Bradley Cooper telah terpilih dari kalangan pelakon-pelakon yang datang untuk diuji bakat. Bradley akan terus bersama Marvel sehingga Guardians of the Galaxy Vol. 3

Pelakon paling “senang buat duit” hanya menyebut perkataan “groot” sepanjang filem. Akan terus bersama Marvel untuk 2 buah filem lagi.

Filem Akan Datang: Untitled Avengers 4

Walaupun selepas menjadi sekutu Guardians of the Galaxy, tidak dipastikan sama ada Karen Gillan akan terus bersama mereka dalam filem ketiga Guardians of the Galaxy Vol. 3

Guardians of the Galaxy Vol. 3

Filem Sebelum ini: Guardians Of The Galaxy Vol. 2, Avengers: Infinity War,

Filem Akan Datang: Untitled Avengers 4, Guardians of the Galaxy Vol. 3

Pom Klementieff dijangka akan terus bersama Marvel sehingga filem ketiga Guardians of the Galaxy dan watak Mantis akan terus dikembangkan dalam filem tersebut. Tetapi buat masa ini tidak diketahui sama ada Klementieff akan terus bersama Marvel selepas Guardians of the Galaxy Vol. 3.

Guardians of the Galaxy Vol. 3.

Samuel L. Jackson / Nick Fury

Samuel L. Jackson / Nick Fury

Filem Sebelum ini:  Iron Man, Iron Man 2, Thor, Captain America: The First Avenger, The Avengers, Agents of S.H.I.E.L.D., Captain America: The Winter Soldier, Avengers: Age of Ultron dan Avengers: Infinity War

Filem Akan Datang: Captain Marvel, Spider-Man: Far From Home

Captain Marvel, Spider-Man: Far From Home

Setakat ini tidak diketahui sama ada Samuel L. Jackson akan membuat kemunculan dalam filem Avengers 4 ataupun tidak. Bagaimanapun, pelakon terkenal ini masih berbaki dua filem bersama Marvel iaitu Captain Marvel dan Spider-Man: Far From Home.


Marvel Studios Telah Mulakan Pembangunan Filem Deadpool 3?

Perkembangan terbaru ini masih belum dapat disahkan, tetapi khabar angin terbaru menunjukan filem Deadpool 3 telahpun memulakan pembangunannya dibawah bumbung Disney/Marvel Studios. Pihak Disney dikatakan telah mewujudkan ‘syarikat tidak aktif’ yang digelar “Finger Gun Productions LLC”.

Menurut laporan dari HN Entertainment, “Finger Gun” merujuk kepada perbuatan Wade Wilson yang suka mengayakan ‘pistol jari’ seperti yang ditunjukkan dalam filem, komik, poster serta barang mainan dan segala barang dagangan.

Sebelum ini terdapat pertemuan diantara beberapa individu penting Deadpool bersama pihak Marvel Studios. EntertainmentlyWeekly pernah mendedahkan bahawa penulis Paul Wernick telah bermesyuarat dengan pihak studio untuk membincangkan masa depan filem Deadpool, terutamanya mengenai pengekalan status ‘r-rated’

Selain itu juga, Ryan Reynold pernah kongsikan beberapa gambar, dan salah satunya berlatarbelakangkan logo Marvel Studios, mungkin membincang sesuatu mengenai filem Deadpool seterusnya.

View this post on Instagram

Investigation heading into year 5. Or as I call it, ‘Phase 5.’ The point is, I love conspiracy-yarn. #LeakAversary
A post shared by  Ryan Reynolds (@vancityreynolds) on Jul 28, 2019 at 9:26am PDT

Jul 28, 2019 at 9:26am PDT

View this post on Instagram

Auditioned for the role of “Anthony Stark”. Didn’t come even remotely close, but the nice man with the taser escorted me to the ground.
A post shared by  Ryan Reynolds (@vancityreynolds) on Oct 14, 2019 at 2:52pm PDT

Oct 14, 2019 at 2:52pm PDT

Pada pertengahan Oktober yang lalu, Marvel studios dilaporkan telah mewujudkan syarikat ‘dummy’ yang digelar “Pym Particles Productions III LLC”. Kewujudan syarikat yang tidak aktif itu menimbulkan spekulasi dikalangan peminat mengenai pembangunan filem Ant-Man 3 – berdasarkan nama syarikat tersebut.

Pada Jumaat yang lalu, pihak studio akhirnya mengesahkan spekulasi peminat selepas menamakan Peyton Reed sebagai pengarah Ant-Man buat kali ketiga.

Setakat ini, peminat masih boleh menganggap kaitan diantara syarikat “Finger Gun Productions LLC” dan Deadpool 3 sekadar khabar angin sahaja. Apapun kita nantikan sahaja perkembangannya dalam masa yang terdekat.


Vin Diesel Sambut Kedatangan Brie Larson Dalam Keluarga Fast & Furious 10

Keluarga Fast & Furious bertambah dengan kehadiran ahli baharu yang telah diumumkan oleh ketua keluarga, Vin Diesel.

Menerusi media sosial Instagram, Diesel mendedahkan bahawa, bintang Captain Marvel, Brie Larson telah disahkan menyertai barisan pelakon filem aksi Fast & Furious 10. Bagaimanapun, watak pemenang anugerah Oscar itu tidak didedahkan Diesel.

View this post on Instagram            A post shared by Vin Diesel (@vindiesel)

“Yeah, yeah, yeah… you see this angel over my shoulder cracking me up, you say to yourself, ‘That’s Captain Marvel.’ Clearly, there is love and laughter in this image,” wrote Diesel. “What you don’t see, however, is the character you will be introduced to in Fast 10. You have no idea how timeless and amazing she will be in our mythology. Beyond her beauty, her intellect… her Oscar, haha is this profound soul who will add something you might not have expected but yearned for. Welcome to the FAMILY, Brie.”

Fast & Furious 10 sekali lagi akan diarahkan oleh Justin Lin, yang juga merupakan pengarah untuk ansuran terakhir. Chris Morgan turut terlibat dalam projek akan datang sebagai penulis lakon layar. Walaupun barisan pelakon masih belum diumumkan secara rasmi, dijangkakan bintang asal seperti Vin Diesel, Tyrese Gibson, Michelle Rodriguez, Jordana Brewster, Ludacris, Nathalie Emmanuel, dan Sung Kang akan kembali meneruskan peranan mereka masing-masing.

Berdasarkan karakter yang dicipta oleh Gary Scott Thompson, ansuran terbaru ini membawa keluarga Dom ke seluruh dunia, dari London ke Tokyo, dari Amerika Tengah ke Edinburg, dan dari bunker rahsia di Azerbaijan ke jalan-jalan sesak di Tbilisi. Sepanjang perjalanan mereka, rakan dan musuh lama muncul kembali, sejarah akan ditulis kembali, dan maksud keluarga sekali lagi diuji.

Francais filem aksi itu bermula pada tahun 2001 dengan pelancaran Fast & Furious, yang diikuti dengan beberapa sekuel, spin-off, permainan video dan barangan. Fast & Furious pada masa ini mempunyai gabungan kutipan kasar di seluruh dunia lebih daripada $6 bilion.

Filem aksi Blockbuster ini dijadualkan tayangan pada 19 Mei 2023


Tonton Drama Tempatan & Korea Yang Memenangi Anugerah Secara Percuma Menerusi Kempen Viu Semuanya Rancak

Bersedia untuk melangkah ke hari-hari terakhir tahun ini dengan kempen Viu’s Semuanya Rancak! Boleh didapati dalam masa terhad, kempen eksklusif ini bertujuan memberikan rakyat Malaysia pengalaman hiburan terbaik dan untuk mengakhiri tahun ini dengan  lebih meriah. Semuanya Rancak membawa beribu-ribu jam kandungan yang memenangi anugerah dan yang cukup menghiburkan, daripada drama klasik hingga filem tempatan dan Korea yang mendapat sanjungan tinggi!

Dengan semua siaran yang boleh diperoleh secara percuma*, berikut adalah ringkasan mengenai kisah-kisah yang pastinya akan menyebabkan anda tidak bangun-bangun dari kerusi!

Diterajui oleh Fattah Amin dan Diana Danielle, siri ini berkisar pada lelaki dan wanita muda yang mendapati diri mereka bertemu insan yang mereka impikan, dalam mimpi! Kedua-duanya `bertembung’ di dalam mimpi masing-masing, pada satu malam istimewa di mana mimpi mereka bercantum menjadi satu.

Lovers of the Red Sky adalah sebuah drama romantik fantasi berdasarkan novel dengan tajuk sama oleh artis Jung Eun Gwol. Siri ini dibintangi oleh Kim Yoo Jung, Ahn Hyo Seop, dan Gong Myung.

Siri ini memaparkan Dong Kyung, yang didiagnos dengan kanser otak. Menyesali kehidupan malangnya, wanita ini tanpa sengaja menyeru `utusan’ antara manusia dan dewa, yang tidak disangka-sangka menawarkan untuk merealisasikan permintaannya. Dong Kyung kemudiannya memeterai kontrak dengan dia untuk hidup selama seratus hari seperti yang dimahunya, menjejaskan segala-gala yang lain semasa proses itu berlaku.

Musim siri ini yang diadaptasi daripada filem thriller-fantasi Korea terkenal, CJ ENM memaparkan pengembaraan Kamal Adli dan Siti Saleha yang memburu rakan pelarian Black dari dunia Bunian, sementara dia semakin mengenali aspek kemanusian yang wujud pada dirinya sendiri.

Kempen Semuanya Racak pada masa ini terdapat pada Viu sehingga diberitahu kelak. Para penonton atau Viu-ers akan boleh menyertai keseronokan itu dan menikmati kempen itu menerusi app Viu, yang boleh didapati secara muat turun percuma di App Store, Google Play, dan TV pintar terpilih, serta web di www.viu.com.


Joker 2 Secara Rasmi Akan Dihasilkan, Todd Phillips Kongsi Gambar Muka Hadapan Skrip & Joaquin Phoenix

Joker 2 secara rasmi akan dihasilkan!!

Bagi berkongsi berita itu kepada peminat, pengarah Todd Philips telah kongsiikan gambar muka hadapan skrip dan bintang utama Joaquin Phoenix yang sedang membaca skrip tersebut.

Ditulis oleh Phillips dan Scott Silver, edisi skrip ini dibuat pada 18 Mei 2022. Skrip itu berkemungkinan mendedahkan tajuk sekuel akan datang iaitu “Joker: Folie à Deux”, yang merujuk kepada gangguan delusi yang dikongsi dengan nama yang sama.

Anda boleh lihat pengumuman Joker 2 oleh Todd Philips dibawah:

View this post on Instagram            A post shared by Todd Phillips (@toddphillips)

Filem pertama Joker telah ditayangkan pada 2019 dan berjaya mencipta kejayaan, bukan sahaja mendapat pujian para pengkritik dan penonton, malah ia mengecapi kejayaan box office yang cukup luarbiasa dengan mengutip AS$1.074 bilion dolar seluruh dunia.

Diterajui Joaquin Phoenix sebagai watak utama, Joker menampilkan barisan pelakon seperti Zazie Beetz (Deadpool 2), Bill Camp (Red Sparrow, Molly’s Game), Frances Conroy (American Horror Story), Brett Cullen (Narcos), Glenn Fleshler (Barry), Douglas Hodge (Penny Dreadful), Marc Maron (GLOW), Josh Pais (Motherless Brooklyn), dan Shea Whigham (First Man).


Sinopsis “Doctor Strange in the Multiverse of Madness” Tertiris

The Cosmic Circus dilaporkan telah mendedahkan sinopsis untuk filem terbaru MCU Doctor Strange in the Multiverse of Madness, serta jangkaan peminat tentang filem akan datang termasuklah pengarahan Sam Raimi.

Maklumat itu didedahkan oleh cawangan Marvel Studios di Jepun, di mana “beberapa kenyataan dan artikel” telah memberikan butiran tambahan kepada peminat. Terjemahan sinopsis yang diberikan sumber menyentuh kesan mantra yang digunakan oleh Doctor Strange dalam Spider-Man: No Way Home.

Berikut adalah sinopsis Doctor Strange in the Multiverse of Madness:

“Pintu alam semesta, yang penuh dengan misteri dan kegilaan, telah terbuka.

Kini Iron Man dan Captain America telah tiada selepas pertempuran sengit dalam Avengers Endgame, bekas pakar bedah yang genius dan ahli sihir terkuat daripada mereka semua, Doctor Strange, dijangka memainkan peranan aktif sebagai tokoh utama dalam Avengers. Namun, menggunakan sihirnya untuk memanipulasi masa dan ruang secara sesuka hati dengan mantera terlarang yang dianggap paling merbahaya, telah membuka pintu kepada kegilaan misteri yang dipanggil ‘Multiverse.’

Untuk memulihkan dunia di mana segala-galanya telah berubah, Strange meminta bantuan sekutunya, Sorcerer Supreme Wong (Benedict Wong) dan Avengers terkuat, Scarlet Witch (Elizabeth Olsen). Tetapi, ancaman dahsyat yang menimpa manusia dan seluruh alam semesta tidak lagi boleh diselesaikan dengan kuasa mereka sahaja. Lebih mengejutkan, ancaman terbesar alam semesta kelihatan sama seperti Doctor Strange ….”

“Pengarah Sam Raimi, yang telah menyatakan pandangannya yang unik, akan menawan seluruh dunia dengan skala yang luar biasa dan pengalaman visual yang tidak pernah dilihat sebelum ini yang akan melangkaui masa dan ruang!”

Doctor Strange in the Multiverse of Madness dibintangi Benedict Cumberbatch sebagai Doctor Stephen Strange dan Elizabeth Olsen sebagai Wanda Maximoff/Scarlet Witch. Mereka berdua turut disertai Chiwetel Ejiofor sebagai Baron Mordo, Benedict Wong sebagai Wong, Rachel Anne McAdams sebagai teman wanita Doctor Strange, Christine Palmer dan Xochitl Gomez sebagai Miss America.

Sam Raimi (trilogi Spider-Man) menggantikan tempat Scott Derrickson sebagai pengarah, manakala lakonlayar ditulis oleh Michael Waldron (Loki).

Filem sekuel ini dijadualkan tayangan pada 6 Mei 2022.


Poster-Poster Karakter Filem IP-Man 4: The Finale

Lotus Five Star bakal membawakan kepada anda,  sebuah filem aksi seni mempertahankan diri yang paling dinantikan-nantikan, Ip Man 4: The Finale lakonan Donnie Yen dan Scott Adkins.

Sementara menantikan filem tersebut ditayangkan pada 20 Disember ini, mari kita kenali dahulu watak-watak filem menerusi poster karakter dibawah.

Filem terakhir ini akan berkisarkan tentang Ip Man,  Mahaguru Wing Chun yang telah mengembara ke San Francisco, USA, di mana pelajarnya telah membuka sekolah Wing Chun.

Bagaimanapun, komuniti seni mempertahankan diri di sana tidak menyukainya sekolah tersebut. Hidup dalam suasana penuh dengan diskriminasi dan dilayan dengan tidak adil, Ip Man bangkit memperjuangkan hak sama rata.

Turut membintangi filem Ip Man 4: The Finale adalah Chris Collins, Vanness Wu, Vanda Margraf dan Danny Chan Kwok-kwan. Pengarah trilogi Ip Man, Wilson Yip kembali mengarahkan filem keempat ini.


5 K-Drama Yang Menarik Untuk Disaksikan Pada Bulan Januari Ini

Bulan Januari ini menyaksikan beberapa drama Korea terbaru yang menarik untuk disaksikan para peminat K-Drama. Antara yang pasti menjadi perhatian adalah drama SBS Romantic Doctor Teacher Kim 2 yang bakal disiarkan pada 6 Januari ini.

Selain itu, drama-drama seperti Money Game, dan Itaewon Class harus diberi perhatian. Berikut adalah 5 drama Korea yang bakal bersiaran pada bulan ini.

Tayangan bermula 3 Januari (Jumaat & Sabtu)
Lakonan Joo Sang Wook, Kim Bora

Lakonan Joo Sang Wook, Kim Bora

Drama romantik komedi ini mengisahkan jurumekap artis yang menganggur (Joo Sang Wook) dan idol trainee yang gagal (Kim Bo Ra), mereka bertemu kemudian jatuh cinta dan cuba untuk mencapai kejayaan mereka semula sekali lagi.

Romantic Doctor Teacher Kim 2 (SBS)

Tayangan bermula 6 Januari (Isnin & Selasa)
Lakonan Han Suk Kyu, Lee Sung Kyung, Ahn Hyeo Seop

Boo Yong-Joo (Han Suk-Kyu) yang digelar Dr. Romantic/Teacher Kim merupakan doktor yang pelik dan antisosial. Boo Yong-Joo menguruskan Hospital Doldam. Cha Eun-Jae (Lee Sung-Kyung) merupakan doktor tahun kedua bahagian pembedahan, dia bijak dan berkeyakinan tinggi, tidak pernah merasai kesulitan dan kegagalan.

Seo Woo-Jin (Ahn Hyo-Seop), doktor tahun kedua bahagian pembedahan juga, dia mempunyai teknik yang hebat dalam pembedahan. Seo Woo-Jin mempunyai personaliti yang sinikal, kerana dia melalui kehidupan yang susah dan perit jadi dia tidak percayakan kebahagiaan.

Tayangan bermula 15 Januari (Rabu & Khamis)
Lakonan Go Soo, Shim Eun Kyung, Lee Sung Min

Drama ini mengisahkan mengenai sekumpulan pekerja di Suruhanjaya Perkhidmatan Kewangan yang cuba menghalang krisis IMF kedua daripada berlaku.

Tayangan bermula 22 Januari (Rabu & Khamis)
Lakonan Taecyeon, Lee Yeon Hee

Drama misteri melodrama ini mengisahkan seorang lelaki (Taecyeon) yang mempunyai kebolehan mengetahui bila seseorang itu akan mati, tetapi dia bertemu seorang detektif (Lee Yeon Hee), di mana dia tidak nampak bila detektif itu akan mati.

Tayangan bermula 31 Januari (Jumaat & Sabtu)
Lakonan Park Seo Joon, Kim Da Mi, Yoo Jae Myung

Drama ini mengisahkan Park Sae Roy (Park Seo Joon) yang bertungkus lumus mengusahakan bisnes makanan di Itaewon selepas kematian ayahnya yang mengetuai sebuah syarikat besar dalam industri makanan.


[TRAILER] Filem Thriller Thailand GHOST LAB Akan Ditayangkan Di Netflix 26 Mei Ini

GHOST LAB (L to R) THANAPOB LEERATANAKACHORN as WEE, PARIS INTARAKOMALYASUT as GLA in GHOST LAB Cr. NETFLIX © 2021

Netflix, perkhidmatan hiburan streaming terkemuka di dunia, hari ini mengumumkan bahawa mereka telah memperoleh hak global eksklusif untuk GHOST LAB, sebuah filem seram yang dibuat oleh GDH. Filem ini akan dilancarkan di Netflix pada 26 Mei.

Diarahkan oleh “Goff” Paween Purijitpanya (Body, 4BIA, Phobia 2), GHOST LAB adalah filem thriller mengenai eksperimen supernatural yang melintasi batas antara hidup dan mati. Filem dibintangi “Tor” Thanapob Leeratanakachorn, “Es” Paris Intarakomalyasut dan “Nychaa” Nuttanicha Dungwattanawanich.

Pengarah Paween Purijitpanya, berkata, “Jalan cerita GHOST LAB agak tidak konvensional, kerana ia mencuba penerokaan lebih mendalam mengenai kepercayaan kita terhadap alam ghaib, dan apakah ini dapat dibuktikan oleh sains. Adalah suatu kehormatan untuk bekerjasama dengan platform global yang membenarkan untuk ekspresi kreatif dan saya harap filem ini akan mendorong penonton untuk merenungkan cara hidup mereka dan mencari jawapan kepada soalan mereka. “

“GHOST LAB adalah filem yang berani dan asli dari pemikiran Pengarah Paween Purijitpanya yang cemerlang dan pelakon dan kru Thailand yang luar biasa. Kami sangat gembira dapat bekerjasama dengan GDH untuk membawa filem ini kepada ahli kami di Thailand dan di seluruh dunia.” kata Malobika Banerji, Pengarah Kandungan, Asia Tenggara di Netflix.

GHOST LAB adalah filem pertama GDH yang boleh didapati secara eksklusif di Netflix. Ia juga merupakan filem pertama Thai yang dihasilkan dalam bentuk Dolby Vision.


Black (Rock Bro) Hidap Penyakit Meningitis

Pelakon yang popular menerusi watak Black dalam filem trilogi Rock arahan Mamat Khalid iaitu Norazmi Bahron memberitahu dia menderita penyakit meningitis (radang selaput otak).

Azmi, 40, berkata, dia mengetahui perkara itu selepas pengsan pada Jun lalu sebelum mengalami angin ahmar yang menyebabkan bahagian kanan badannya lumpuh.

“Sebelum itu saya demam dan pergi ke hospital tetapi doktor kata tiada yang serius tetapi kali ketiga saya pergi saya tiba-tiba pengsan di tepi jalan ketika pulang selepas mendapatkan rawatan.

“Selepas membuat ujian barulah doktor mengesahkan saya mengalami meningitis dan strok sebelah badan akibat serangan itu,” katanya kepada mStar Online.

Bagaimanapun kata Azmi, lumpuh yang dialami tersebut pulih secara beransur-ansur dalam masa dua minggu namun masih memberi kesan kepada kelancaran percakapan dan gengaman.

Kata Azmi lagi, penyakit berkenaan tidak mempunyai ubat khusus dan ia boleh menyerangnya tanpa memberi sebarang amaran.

“Saya sekarang seperti bom jangka yang tidak tahu bila akan meletup tetapi saya harus kuatkan semangat untuk melawan penyakit ini.

“Sekarang saya bergantung kepada ubat antibiotik untuk mengelak penyakit itu menyerang saya,” ujarnya.

Sementara itu, Azmi berkata, akibat penyakitnya itu dia terpaksa memperlahankan aktiviti lakonan dan pengarahannya memandangkan pergerakannya terbatas.

Malah kata Azmi, dia turut bersyukur apabila rakan-rakan pelakon filem Rock banyak memberi semangat dan perhatian kepadanya.

“Apabila kawan-kawan mendapat tahu keadaan saya mereka banyak membantu malah Suffi Jikan turut bermurah hati menderma wang hasil jualan minyak wangi keluarannya untuk meringankan beban saya.

“Saya masih aktif sebagai pelakon dan pengarah namun terpaksa memperlahankan karier kerana bimbang penyakit ini akan menyerang kembali,” ujarnya.


Maya Karin Menerima Pengiktirafan Di Festival Filem & TV Ramsgate

Pelakon wanita tanah air, Maya Karin telah diberi pengiktirafan Anugerah Kepujian dalam kategori Pelakon Wanita Terbaik di Festival Filem & TV Ramsgate menerusi filem lakonannya, Olympic Dream.

Festival filem tersebut telah berlangsung pada 11 hingga 14 Jun lalu

Bercakap kepada Harian Metro, Maya mendedahkan bahawa dia tidak menyangka dengan pengiktirafan itu, namun sangat bersyukur lakonannya dalam filem itu memberi impak.

“Saya amat bersyukur dan berterima kasih kepada juri festival itu atas pengiktirafan yang tidak saya jangkakan ini. Mungkin apa yang saya cuba sampaikan dalam filem ini memberi impak kepada juri dan penonton.

Festival Filem & TV Ramsgate adalah acara berprestij yang berpusat di Ramsgate, England.

Festival ini memberi platform kepada penggiat filem bebas dari seluruh dunia untuk berkongsi karya baru kepada orang ramai, pengedar serta memupuk bakat baru.

Sejak penganjuran pertamanya pada 2017, ia menerima penyertaan dari seluruh dunia termasuk Australia, Brazil, Iran, Filipina, Afrika Selatan dan Taiwan serta negara-negara Eropah dan Amerika Utara.

Filem Olympic Dream merupakan sebuah filem terbitan Full Billion Entertainment Sdn. Bhd.

Diarahkan Don Hoe, filem ini berkisar tentang Fatimah yang mendorong anak jagaannya, Anna Wong mengejar impian menjadi seorang pemain badminton negara dan bertanding di Olimpik.

Filem itu juga pernah merangkul anugerah Filem Rencana Terbaik di Festival Filem Simply Indie dan di Anugerah Sinematografi Kanada serta Filem Keluarga Terbaik di Festival Filem Antarabangsa Kinoduel.


Godzilla: King Of The Monsters Catat Kutipan $187 Juta Dolar Seluruh Dunia

Sehingga 4 Jun 2019, filem Godzilla: King Of The Monsters berjaya meraih $187 juta dolar seluruh dunia sejak ia mula ditayangkan pada 30 Mei yang lalu. Walaubagaimanapun, kutipan minggu pertama filem tersebut gagal mengatasi kutipan filem Godzilla (2014) dengan kutipan hanya $57 juta dolar berbanding filem pertama yang mengutip $93 juta dolar.

Kutipan antarabangsa filem sekuel kali ini sedikit memberangsangkan dengan kutipan sebanyak $130 juta dolar berbanding filem pertama yang mengutip $103 juta dolar.

Kutipan terkini Godzilla: King of the Monsters telahpun berjaya melepasi kos pembikinan yang menelan belanja $170 juta. Bagaimanapun filem ini perlu bersaing dengan beberapa filem blockbuster lain seperti Aladdin, X-Men: Dark Phoenix dan beberapa filem akan datang untuk terus mencatat keuntungan dan dalam masa yang sama cuba mengatasi kutipan filem terdahulu yang berjaya meraih $529 juta dolar.

Diarahkan Michael Dougherty dan sekuel kali ini dibintangi Vera Farmiga, Millie Bobby Brown disamping dua pelakon dari filem pertama, Sally Hawkins dan Ken Watanabe.

Godzilla: King of the Monsters kini sedang ditayangkan dipawagam-pawagam tempatan.


Netflix Dedahkan Pandagan Pertama Siri TV “Locke & Key”

Netflix bakal menerbitkan siri terbaru berjudul Locke & Key adaptasi dari novel grafik berjudul sama karya Joe Hill. Siri tersebut bakal menemui penonton pada 7 Februari 2020. Anda boleh saksikan padangan pertama Locke & Key dibawah.

“Selepas ayah mereka dibunuh dalam keadaan misteri, tiga saudara kandung Locke dan ibu mereka telah berpindah ke rumah nenek moyang mereka, Keyhouse. Disana, mereka telah menemui kunci-kunci ajaib yang mungkin dapat mengaitkan dengan kematian ayah mereka.

Ketika anak-anak Locke meneroka kunci yang berbeza dan kuasa unik mereka, syaitan misteri telah dibangkitkan – dan melakukan apa jua cara untuk menculik mereka.

Locke & Key dibintangi Darby Stanchfield sebagai Nina Locke, Jackson Robert Scott sebagai Bode Locke, Connor Jessup sebagai Tyler Locke, Emilia Jones sebagai Kinsey Locke, Billy Heck sebagai Rendell Locke, Laysla De Oliveira sebagai Dodge, Thomas Mitchell Barnet sebagai Sam Lesser dan Griffin Gluck sebagai Gabe.


Hitman’s Wife’s Bodyguard Hanya Kutip $24.8 Juta Dolar Pada Minggu Pertama Tayangan

Filem terbaru Hitman’s Wife’ Bodyguard gagal mengikut jejak langkah A Quiet Place Part II dan The Conjuring: The Devil Made Me Do It, selepas bermula suram pada minggu pertama tayangannya.

The Conjuring: The Devil Made Me Do It

Menurut Deadline, sekuel filem hit tahun 2017 itu hanya mampu mengutip $24.8 juta dolar seluruh dunia dalam tempoh 5 hari tayangannya dengan $17 juta dari jumlah itu datangnya dari pasaran domestik AS. Untuk info, Hitman’s Wife’ Bodyguard mendapat penilaian 25 peratus di Rottentomatoes dan 6.5/10 di IMDb.

Pemerhati berpendapat, walaupun orang ramai menyatakan kesediaan untuk menikmati filem blockbuster di pawagam, mereka tidak cukup bersemangat untuk mengeluarkan wang untuk sekuel yang tidak disukai oleh pengkritik atau penonton filem.

Sementara itu, entri terbaru The Fast & The Furious, F9 semakin hampir menghampiri kutipan $300 juta dolar menjelang tayangannya di beberapa negara seperti UK, Brazil dan Mexico.

Satu lagi filem sekuel, A Quiet Place Part II menambah $15.7 juta dolar pada minggu ini, menjadikan jumlah keseluruhan sebanyak $222 juta dolar seluruh dunia. Kutipan filem tersebut dijangka meningkat apabila ia memulakan tayangan di beberapa negara lain. The Conjuring III menambah $12.4 juta dolar pada minggu keempat tayangannya, menjadikan jumlah keseluruhan sebanyak $142.8 juta dilar.

Filem terbaru Disney, Cruella berjaya mengumpul $160 juta dolar selepas menambah $12 juta dolar pada minggu ini. Akhir sekali, Luca telah memulakan tayangannya di 11 negara antarabangsa dan berjaya mengutip $5 juta dolar.


[TRAILER] Fistful of Vengeance: Iko Uwais Terajui Filem ‘Standalone’ “Wu Assassins”

Netflix telah melancarkan treler rasmi untuk filem ‘standalone’ Wu Assassins yang akan datang bertajuk Fistful of Vengeance, yang akan menampilkan kepulangan bintang aksi Indonesia, Iko Uwais sebagai pembunuh hebat Kai. Filem ini akan tersedia di perkhidmatan streaming Netflix pada 17 Februari ini, selepas dua tahun sejak siri aksi supernatural ini memulakan musim pertamanya.

Treler yang baru dilancarkan itu menunjukkan Kai dan pasukan ‘ Wu Assassin’ dalam misi berbahaya ke Thailand sambil mereka membalas dendam kematian Jenny di tangan Ku An Qi, ratu yang berkuasa di Dunia Bawah Tanah Bangkok. Ia juga memberikan kita pratonton tentang banyak urutan seni mempertahankan diri yang penuh aksi yang patut kita harapkan dalam filem akan datang.

Tonton trailer Fistful of Vengeance dibawah:

Fistful of Vengeance dibintangi Iko Uwais (The Raid), Lewis Tan (Mortal Kombat), Lawrence Kao (Max Steel), dan Pearl Thusi (Queen Sono) bersama-sama Francesca Corney, Jason Tobin dan Rhatha Phongam.

“Dalam filem kendiri itu, pembunuh berkuasa super Kai dan rakan-rakannya, Lu Xin dan Tommy menjejaki seorang pembunuh dari Chinatown San Francisco ke Thailand untuk membalas dendam keatas kematian orang tersayang,” menurut sinopsis. “Tetapi pemburuan mereka tidak lama kemudian menjerat mereka dengan musuh lama, jutawan misteri dan kuasa mistik purba yang ingin mengambil alih dunia.”

Fistful of Vengeance diarahkan oleh Roel Reiné, yang sebelum ini mengarahkan dua episod musim pertama. Ia ditulis oleh Cameron Litvack dan Yalun Tu, berdasarkan siri yang dicipta oleh Tony Krantz dan John Wirth.


Dwayne Johnson Janjikan Jungle Cruise Penuh Pengembaraan Epik

Pelakon filem Dwayne Johnson menjanjikan filem terbaru lakonannya itu akan penuh penggembaraan yang penuh epik. Beliau mendedahkan pekara tersebut kepada peminat menerusi ‘posting’ dilaman Instagram miliknya.

Beliau juga turut memuji pengarah filem tersebut iaitu Jaume Collet-Serra dengan mengatakan pengarah tersebut penuh dengan visi dan berwawasan serta mendedahkan sedikit perwatakan karakter yang dilakonkan olehnya dan Emily Blunt.

View this post on Instagram

Just wrapped Hobbs & Shaw and had to switch gears for rehearsals ? for DISNEY’S JUNGLE CRUISE with my brilliant co-star, Emily Blunt. Our visionary Spanish director, Jaume Collet-Serra leading our production with cool and edgy storytelling. And I’ll continue to play my guitar in chords that don’t exist and deliver my character’s very bad, but oh so good PUNS that annoy the shit outta ol’ toots here, Emily ? Hard to express the fun we’ve all had on this epic adventure of a movie. Based off of the iconic Disney ride, JUNGLE CRUISE. #FinalWeekOfProduction #AdventureOfALifetime #FrankAnnoysTheShitOuttaLily #JungleCruise ? ? ?? @hhgarcia41 ?
A post shared by  therock (@therock) on May 19, 2019 at 5:50pm PDT

May 19, 2019 at 5:50pm PDT

Jungle Cruise merupakan filem terbaru terbitan Disney yang diadapatasikan permainan taman teman Disneyland, Jungle Cruise. Ia mengisahkan tentang Captain Frank lakonan Dwayne Johnson dan adik beradik Houghton (lakonan Emily Blunt dan Jack Whitehall) dalam misi mencari pohon misteri yang mempunyai kuasa untuk menyembuh. Pengembaraan mereka penuh mencabar apabila terpaksa berhadapan dengan haiwan liar serta pasukan ekpedisi dari Jerman dan juga penjahat misteri lakonan  Edgar Ramirez.

Jungle Cruise akan berlayar ke pawagam pada 24 Julai 2020


Disney+ Hostar Lancar Teaser Trailer “Willow”

Disney+ Hotstar telah melancarkan teaser trailer untuk siri penggembaraan fantasi aksi langsung terbaru bertajuk Willow.

Siri yang dikeluarkan Lucasfilm dan Imagine Entertainment itu berdasarkan filem klasik tahun 1988, dan telah di pamerkan kepada pengunjung oleh studio Lucasfilm semasa Sambutan Star Wars di Anaheim baru-baru ini.

Willow akan ditayangkan pada 30 November 2022, secara eksklusif di Disney+ Hotstar.

Siri fantasi epik dengan kepekaan zaman moden yang terletak di dunia fantasi yang indah dan memukau, Willow menampilkan barisan pelakon antarabangsa yang pelbagai dengan Jonathan Kasdan, Ron Howard, Wendy Mericle, Kathleen Kennedy dan Michelle Rejwan berkhidmat sebagai penerbit eksekutif

Kisahnya bermula dengan seorang ahli silap mata yang bercita-cita tinggi dari kampung Nelwyn dan seorang bayi perempuan yang ditakdirkan untuk menyatukan alam, yang bersama-sama membantu memusnahkan seorang ratu jahat dan menghalau kuasa kegelapan.

Kini, dalam dunia ajaib di mana brownies, ahli sihir, troll dan makhluk mistik lain berkembang pesat, pengembaraan diteruskan, apabila sekumpulan pahlawan yang tidak mungkin memulakan usaha berbahaya ke tempat-tempat yang jauh di luar rumah mereka, di mana mereka mesti menghadapi syaitan dalaman mereka dan bersatu untuk menyelamatkan dunia mereka.


One Piece: Aktor British Peter Gadiot Dipilih Untuk Bawa Watak Shanks

Netflix secara rasmi telah menyenaraikan pelakon British Peter Gadiot (Yellowjackets) untuk menyertai barisan pelakon siri aksi-langsung One Piece yang diketuai Iñaki Godoy.

Gadiot akan memainkan watak kapten legenda kru lanun berambut merah bernama Shanks, yang juga dikenali sebagai salah seorang daripada Empat Maharaja Dunia Baru. Dalam manga dan anime asal, Shank menjadi role-model kepada Luffy sewaktu muda.

Welcome aboard, Shanks. pic.twitter.com/UtBAR737ds— Netflix Geeked (@NetflixGeeked) March 28, 2022

Siri One Piece Netflix akan diketuai oleh Iñaki Godoy sebagai Luffy, Mackenyu sebagai Rorona Zoro, Emily Rudd sebagai Nami, Jacob Romero Gibson sebagai Usopp, dan Taz Skylar sebagai Sanji. Pelakon tambahan termasuk Morgan Davies sebagai Koby, Ilia Isorelýs Paulino sebagai Alvida, Aidan Scott sebagai Helmeppo, Jeff Ward sebagai Buggy, McKinley Belcher III sebagai Arlong, dan Vincent Regan sebagai Garp.

Siri ini akan ditulis oleh Steven Maeda (The X-Files), yang juga akan bertindak sebagai showrunner dan penerbit eksekutif, bersama dengan penulis Matt Owens (Agents of SHIELD) yang juga penerbit eksekutif. Mereka disertai oleh Marty Adelstein dan Becky Clements dari Tomorrow Studios (Snowpiercer, Cowboy Bebop), yang juga akan menerbitkan siri ini bersama pengarang manga asal Eiichiro Oda.

One Piece berdasarkan manga ikonik Jepun karya Oda dengan nama yang sama yang mengikuti kisah Monkey D. Luffy, ketua kru lanun, Straw Hat Pirates, yang mendapat kuasa untuk mengubah tubuhnya menjadi getah selepas makan “Buah Iblis,” dan meneroka dunia luar biasa pulau-pulau eksotik dan lautan luas untuk mencari khazanah legenda yang dikenali sebagai “One Piece” untuk menjadi Raja Lanun seterusnya.


Kristen Stewart Sebagai Puteri Diana Dalam Teaser Trailer “Spencer”

NEON dan Topic Studios telah melancarkan teaser trailer pertama untuk filem drama Spencer, yang dijadualkan tayangan pada 5 November ini. Trailer tersebut, yang anda boleh lihat dibawah, menampilkan Kristen Stewart sebagai Diana, dan memberikan gambaran yang dijangkakan peminat dalam filem akan datang.

Ditulis oleh Steven Knight (Peaky Blinders), Spencer akan merangkumi hujung minggu yang kritikal pada awal tahun 90an ketika Diana memutuskan perkahwinannya dengan Putera Charles tidak berjalan lancar dan dia perlu menjauhkan diri dari jalan yang membawanya menjadi permaisuri suatu hari nanti.

“December, 1991: The Prince and Princess of Wales’ marriage has long since grown cold. Though rumours of affairs and a divorce abound, peace is ordained for the Christmas festivities at Sandringham Estate. There’s eating and drinking, shooting and hunting. Diana knows the game. This year, things will be a whole lot different.”

Filem ini tidak melibatkan kematian tragis Puteri Diana setelah dia meninggalkan kehidupan istana, tetapi akan melihat keretakan hubungan dengan suaminya dan cinta terhadap puteranya, Putera William dan Putera Henry.

Menyertai Stewart adalah Timothy Spall (Mr. Turner), Sally Hawkins dan Sean Harris. Filem ini akan diterbitkan Larrain bersama-sama Juan de Dios, Jonas Dornbach, Janine Jackowski dan Paul Webster


Superbike The Movie Akan Menemui Penonton Di Astro First 23 Julai Ini.

Filem mengenai permotoran antara genre yang agak diminati dan kerap mendapat sambutan penonton. Maka dengan itu, Storyfarm Post telah mengambil inisiatif dengan menghasilkan sebuah filem permotoran berjudul Superbike The Movie.

Pengarahnya, Wan Saiful Shahrizan Wan Nawi atau Shah berkata, filem arahannya itu sudah siap pada tahun 2015, namun kini ia baru berpeluang untuk ditayangkan kepada penonton.

“Filem ini sudah lima tahun dalam simpanan, ia mengambil masa yang lama kerana ada beberapa aspek teknikal yang perlu diperhalusi iaitu keadaan jerebu yang dialami semasa penggambaran.

“Jadi, pihak kami mengambil inisiatif untuk mengurangkan penampakan jerebu itu dengan menggunakan khidmat pakar dari India,” jelasnya.

Bercerita lebih lanjut tentang pembikinan filem berkenaan, ia berlangsung selama 22 hari di lokasi seperti Litar Sepang serta beberapa jalan berselekoh yang sememangnya menjadi kegemaran penunggang Superbike. Dalam pada itu, mengenai pemilihan pelakon pula, Shah menyatakan setiap pelakon itu dilihat berkemampuan membawakan watak yang dikehendaki.

“Setiap pelakon mempunyai karektor seperti Kamal Adli yang mampu membawakan watak komedi dan serius, manakala Shiqin Kamal pula seorang yang berperwatakan lasak, meskipun nampak lembut.

“Tidak ketinggalan kami turut menggunakan khidmat Hamid Gurkha sebagai salah seorang pelakon dan kami lihat beliau mempunyai tarikan tersendiri,” ujarnya.

Memandangkan Superbike The Movie merupakan filem pertama arahannya, Shah berharap ia mampu memberi input positif kepada penonton, terutama yang meminati sukan permotoran.

“Apa yang dipaparkan dalam filem ini adalah sebahagian daripada situasi sebenar yang dilalui oleh sesebuah kumpulan permotoran,” ujarnya.

Dalam pada itu, Shiqin Kamal selaku salah satu teraju utama filem ini menyatakan watak yang dibawakannya agak berbeza dengan filem lakonannya sebelum ini. Ujarnya, dia belum pernah lagi memegang watak seorang gadis yang lasak dan perlu berambut pendek untuk menjayakan watak yang dibawakannya.

“Sebelum ini saya memang tidak pernah bawa motor, apatah lagi bawa motor berkuasa tinggi seperti Superbike.

“Jadi, apabila diberi peluang untuk membintangi filem ini, saya rasa sukar untuk tolak dan jalan ceritanya juga sangat menarik,” ujar Shiqin yang membawakan watak sebagai Ilya.

Malah, pelakon itu juga menyatakan cabaran tersendiri yang terpaksa dilalui apabila perlu memakai racing suit.

“Bayangkan ketika penggambaran saya perlu sentiasa memakai racing suit memandangkan 80 peratus babak memerlukan saya memakainya. Memang badan berpeluh dan melekit, namun saya anggap ia satu cabaran tersendiri dan sangat seronok terbabit dalam filem ini,” ujarnya.

Biarpun ia sebuah filem komedi, Shiqin berharap supaya penonton melihat mesej yang cuba disampaikan terutama dari sudut positif. Filem Superbike The Movie akan ditayangkan di saluran Astro First bermula pada 23 Julai ini.


Saksikan Joe Taslim Dalam Trailer Filem Aksi Sejarah Korea THE SWORDSMAN

Opus Pictures telah melancarkan trailer pertama filem aksi sejarah The Swordsman yang turut menampilkan bintang Indonesia Joe Taslim yang memainkan peranan utama sebagai Gurutai, ahli kumpulan Imperialis Qing.

The Swordsman berkisar tentang tiga pahlawan pedang yang berbeza bertemu antara satu sama lain atas alasan mereka yang tersendiri.

Tae Yul, seorang pahlawan pedang berusia tiga puluhan keluar untuk mencari satu-satunya anak perempuannya setelah kehilangan sebelah matanya. Min Seung Ho, pahlawan pedang terbaik Dinasti Joseon memilih kehidupan sederhana biasa setelah menyedari sifat sementara kuasa. Gurutai, pahlawan pedang terbaik di Dinasti Qing bercita-cita menjadi paling hebat walaupun di Dinasti Joseon.

Turut membintangi filem ini adalah Jang Hyuk sebagai Tae-yul, Jung Man-sik sebagai Min Sueng-ho dan ramai lagi. Diarahkan Choi Jae-hoon, The Swordsman akan ditayangkan di Korea Selatan pada 17 September ini.


Sana Khan Tinggalkan Dunia Hiburan

Pelakon popular Bollywood, Sana Khan mula mengambil jalan baru dalam kehidupan apabila memilih untuk bertaubat dan memberi fokus kepada Islam. Dia juga turut mengumumkan untuk bersara dari industri hiburan.

Sana juga sudah ‘membersihkan’ akaun Instagram dan memadam semua kandungan yang menjadi kenangannya selama menjadi anak seni.

“Dalam beberapa hari ini, saya mula tertanya-tanya, adakah kehadiran seorang hamba Allah di dunia ini hanya untuk mengejar kekayaan dan nama?

“Jadi, saya ambil keputusan untuk mengucapkan selamat tinggal kepada dunia hiburan buat selama-lamanya dan mengikut perintah Sang Pencipta,” tulisnya.

Menurut bintang filem Big Boss 6 dan Jai Ho ini, dia juga memohon pengikut-pengikutnya mendoakan kesejahteraannya agar terus istiqomah.

Kepada saudara-saudari di luar sana, saya mohon untuk berdoa supaya Allah menerima taubat saya dan memberi saya kekuatan untuk meneruskan kehidupan saya mengikut perintah-Nya.

“Pada masa sama, saya dapat curahkan bakti kepada masyarakat dan dapat melalui dugaan-dugannya,” tulisnya.

Kini, Sana hanya meninggalkan 99 hantaran di Instagram yang terdiri daripada hantaran yang tidak ada kaitan dengan dunia hiburan.


5 Burning Questions from Lupin: Part 1 That We Hope Will Be Answered Tomorrow

Lupin, the famous French series that sneakily captured our hearts is finally back tomorrow! No thanks to the cliffhanger ending in Part 1, the past few months have been especially intolerable for fans like us as we ponder upon the questions, “Wait, what?” and “No! What happened?!”. The wait is over and that means we can finally get these burning questions below answered.

Lupin: Part 1 ended on a cliffhanger that not only kept us on the edge of our seats. but also made us paint a thousand possible scenarios in our heads. Will Assane be able to save his only child or will the anguish of losing Raoul turn the story around?

2. Will Hubert Pelligrini pay for what he did to Assane Diop’s father?

There are but a few villains that we truly despise, and Hubert Pelligrini is at the top of the list. With zero remorse and no sense of empathy, he has successfully bought his way to the top. Guess we’ll have to wait to find out if money talks or if justice will prevail.

3. Will Youssef Guedira’s obsession with Lupin make him an ally or will the cat-and-mouse game go on a little longer?

Every good series needs an unexpected ally, and in Assane’s case, that person is Guedira. The trailer hints at Guedira teaming up with Lupin, but is he really an ally or are his actions hiding his true intentions – to put Assane behind bars once and for all?

4. Will Assane be captured by the police for good?

As much as we love Assane and his clever tricks and disguises, we know he’s broken one too many laws. Will the righteous arm of the law finally get a grasp of Assane (with the help of Guedira maybe?) or will he wiggle his way out again? *poof*

5. Juliette Pellegrini. Innocent pawn… in it with her dad?

No one really knows what her intentions are at the end of Lupin:Part 1. Does she know more than she lets on, or is she just another innocent bystander in the grand scheme of things?

6. [BONUS] Will Malaysia be mentioned again in Lupin: Part 2?

Malaysia was mentioned twice in the first part of Lupin and that got us thinking. Will there be a continuation in the storyline for us or maybe a spotlight on our delicious food? Either way, we can’t wait for the adventure Lupin: Part 2 has for us!

[SUPER BONUS] LUPIN Character Cheat Sheet

Assane Diop (Omar Sy)

The main character and the protagonist in Lupin.
Inspired by and assumes the role of famous literary gentleman thief and master of disguise, Arsène Lupin, to avenge his father’s death and outwit those who stand in his way.

Hubert Pellegrini (Hervé Pierre)

One of the richest men in France and is considered a powerful businessman.
Blamed Assane’s father and his chauffeur, Babakar Diop for stealing, which then resulted in Babakar’s untimely death while in prison.

Benjamin Ferel (Antoine Gouy)

Assane’s best friend, and runs an antique shop.
Probably the only person who is entirely informed of all of Assane’s plans.

Juliette Pellegrini (Clotilde Hesme)

Hubert Pellegrini’s daughter and had a one-time thing with Assane.
Works closely with her father on his business affairs and is known to set up charitable foundations.

Youseff Guedira (Soufiane Guerrab)

A detective in the Paris police force and the first person to recognise that the offender was inspired by Arsène Lupin.
May come off as obsessive but in reality, he’s the only person that’s hot on Assane’s heels.

Fabienne Beriot (Anne Benoît)

Ex-journalist whose exposé on the Pellegrini family led to her being sued and getting blacklisted by the media industry.
Helped Assane by providing proof of Hubert Pellegrini selling weapons to arm traffickers who later launched a terrorist attack at the French embassy in Malaysia.

Gabriel Dumont (Vincent Garanger)

The detective in charge of overseeing Assane’s father’s case back in the day.
Is now the commissioner of the Parisian police force.

Babakar Diop (Fargass Assandé)

Assane’s father and Hubert Pellegrini’s former chauffeur
Imprisoned after being framed for stealing a centuries-old necklace that once belonged to Marie-Antoinette, which was under Hubert Pellegrini‘s possession, and allegedly committed suicide in prison.

Catch all-new episodes of Lupin:Part 2 on Netflix tomorrow, 11 June at 3PM MYT.


PFM Berharap Kerajaan Beri Kebebasan Berkarya Kepada Pembikin Filem

Dato’ Norman Abdul Halim berharap kerajaan baru dapat memberi kebebasan kepada pembikin filem untuk berkarya, terutama dalam konteks kebebasan, kreativiti dan kritikan sosial.

Malah Presiden Persatuan Penerbit Filem (PFM) itu juga turut mencadangkan agar sistem baru diperkenal bagi menggantikan sistem tapisan filem yang diguna pakai ketika ini. Sistem yang dimaksudkan beliau ada sistem rating sepertimana digunakan oleh negara luar termasuk Amerika Syarikat.

“Sistem rating sudah lama diguna pakai di luar negara termasuk Amerika Syarikat (AS) yang membolehkan produksi bebas berkarya mengikut sasaran kelompok tertentu.

“Sebenarnya, apa yang persatuan mahukan adalah peralihan daripada aplikasi tapisan kepada sistem rating. Saya tidak rasa kebebasan diberi akan disalah guna pengkarya kita,”

Menurut Norman, pembikin filem ketika ini terpaksa berdepan dengan pelbagai kekangan dan ini akan mengehadkan idea kreativiti pembikin filem apabila perlu memikirkan apa yang boleh dibuat dan apa yang tidak boleh dibuat mengikut garis panduan Lembaga Penapisan Filem (LPF).

Dalam pada itu, Norman turut menyuarakan pandangan agar syarikat yang menyalurkan dana untuk filem atau drama diberikan insentif pelaburan, bukannya geran atau pinjaman.

Jelasnya, insentif berupa potongan cukai untuk pelaburan mampu menggalakkan lebih banyak filem dihasilkan sekaligus dapat merancakkan industri seni tanah air.

Jika perkara ini dapat dilaksanakan ia akan menjamin lebih banyak filem-filem berkualiti dapat dihasilkan tanpa perlu menunggu pemberian dana seperti ketika ini.


Vedigundu Pasangge Catat Sejarah Menjadi Filem Tamil Tempatan Raih RM 1 Juta

Filem terbitan Veedu Production dengan kerjasama Astro Vaanavil, Vedigundu Pasangge mencipta sejarah tersendiri dengan meraih kutipan lebih RM1 juta.

Pencapaipan tersembut menjadi filem Tamil keluaran Malaysia yang pertama meraih kutipan mencapai RM1 juta mengatasi filem Maindhan yang mengutip RM903,000.

Diarahkan oleh sutradara wanita, Dr. Vimala Perumal, Vedigundu Passangge dibintangi oleh Sangeetha Krishnasamy, Denes Kumar, Magendran Raman, Thangamani, David Anthony, Seelan Manoheran, Prakash Krishna dan ramai lagi.

never thought this day would come ?but hey here’s to a new era ! thank you everyone, without you this wouldn’t have been possible ! #malaysiantamilfilms #vedigundupasangge #anewbeginning #believeandachieve #hiduplah #kawankawankanjiuthuran ?? @deneskumar_ @vimalaperumal6
A post shared by  Sangeeta Krishnasamy (@sangeeta_krishnasamy) on Aug 9, 2018 at 9:30pm PDT

Aug 9, 2018 at 9:30pm PDT

Filem tersebut mula ditayangkan di pawagam mulai 26 Julai lalu di 55 pawangan seluruh negara dan masih lagi ditayangkan sehingga kini.


Mel Gibson Bakal Arahkan Sebuah Lagi Filem Perang Berjudul Destroyer

Kehebatan Mel Gibson dalam dunia pengarahan sememangnya tidak dapat disangkal lagi. Ia terbukti melalui filem perang Hacksaw Ridge yang berjaya menerima beberapa pencalonan di Anugerah Oscar 2016 yang lalu. Kini kehebatannya sebagai pengarah ditagih sekali lagi apabila beliau dilaporkan akan menjadi pengarah untuk sebuah lagi filem perang mirip Hacksaw Ridge yang berjudul Destroyer.

Menurut laman web The Hollywood Reporter (THR), filem Destroyer yang bakal diarahkan oleh bekas pelakon filem Mad Max itu merupakan sebuah filem yang diadaptasikan dari kejadian sebenar, berdasarkan buku Hell From the Heavens: The Epic Story of the USS Laffey and World War II’s Greatest Kamikaze Attack, karya John Wukovits. Buku tersebut menceritakan detik-detik cemas yang dihadapi oleh kapal pemusnah Amerika Syarikat USS Laffey yang diserang secara Kamikaze oleh juruterbang-juruterbang tentera Jepun.

Jika Mel Gibson tidak terlibat dalam pembikinan filem The Six Billion Dollar Man dimana beliau kini dalam perbincangan untuk watak utama, berkemungkinan besar penggambaran filem Destroyer akan bermula pada musim luruh ini iaitu pada bulan September, namun jika aktor tersebut membintangi filem tersebut, penggambaran dijangka akan dimulakan pada bulan Disember akan datang.

Buat masa ini filem Destroyer tidak mempunyai tarikh tayangan.


“Bukan Sut Otot DC Atau Marvel” – The Rock Dedah Sut Ikonik “Black Adam”

Pada minggu terakhir penggambaran Black Adam, bintang utama Dwayne Johnson telah kongsikan foto belakang tabir terbaru dari set penggambaran filem DC yang sangat dinanti-nantikan. Foto tersebut, yang anda boleh lihat dibawah, memberikan pandangan pertama kepada penonton sut ikonik anti-wira DC itu.

Johnson kemudian menggambarkan sut itu sebagai “bukan sut otot DC atau Marvel yang biasa,” menekankan kerja kerasnya untuk mencapai fizikal superhero. Dia juga dilihat menghadap ke jalan panjang yang tampaknya dikelilingi oleh reruntuhan yang menuju ke pintu kuno.

View this post on Instagram            A post shared by therock (@therock)

A post shared by therock (@therock)

A post shared by therock (@therock)

A post shared by therock (@therock)

A post shared by therock (@therock)

Black Adam akan dipimpin oleh Dwayne Johnson sebagai Teth-Adam atau anti-hera yang digelar Black Ada. Kisa latar belakangnya pertama kali digoda semasa Shazam! yang ditayangkan pada 2019. Ini menandakan debut ‘live-action’ watak itu setelah hanya muncul dalam rancangan animasi dan filem seperti Young Justice. Adaptasi filem ini juga diharapkan dapat menampilkan pengenalan filem live-action dari Justice Society of America.

Menyertai Johnson adalah Pierce Brosnan sebagai Doctor Fate, Noah Centineo sebagai Atom Smasher, Quintessa Swindell sebagai Cyclone, dan Aldis Hodge sebagai Hawkman. Barisan pelakon lain termasuklah Sarah Shahi, Marwan Kenzari, James Cusati-Moyer, Bodhi Sabongui, Mo Amer, dan Uli Latukefu dalam peranan yang tidak didedahkan.

Berdasarkan watak Komik DC yang cipta oleh Otto Binder dan C.C. Beck, filem ini diarahkan oleh Jaume Collet-Serra (The Shallows, Jungle Cruise) dari skrip yang ditulis oleh Rory Haines dan Sohrab Noshiryani. Penerbitnya adalah Johnson, Dany Garcia, dan Hiram Garcia dari Seven Bucks Productions bersama dengan Beau Flynn dari FlynnPicturesCo, dengan Scott Sheldon mengawasi projek untuk FlynnPictureCo.

Black Adam dijadualkan tayangan pada 29 Julai 2022.


Selepas “The Flash”, Ezra Miller Dilaporkan Tidak lagi Menjadi Sebahagian Daripada Perancangan Filem DC Di Masa Hadapan

Selepas bertahun cabaran untuk menghasilkannya, The Flash akhirnya berada di landasan yang tepat untuk dilancarkan pada tahun 2023.

Namun, filem solo watak DC Barry Allen itu diselubungi dengan kontroversi yang melibatkan bintang utamanya, Ezra Miller. Pelakon itu telah menjadi subjek kepada beberapa dakwaan serius sepanjang tahun, yang tidak akui secara terbuka oleh Warner Bros.

Peminat telah lama berspekulasi mengenai tindakan yang akan diambil pihak studio terhadap Miller, bermula dengan pemecatannya selepas The Flash dilancarkan sehinggalah menggantikan tempatnya dengan pelakon lain.

Tetapi, Deadline memberikan berita mengenai keputusan yang bakal diambil Warner Bros. terhadap Miller.

Menurut laporan, Miller dikhabarkan tidak lagi menjadi sebahagian daripada perancangan filem-filem DC dimasa hadapan.

Laman hiburan itu telah menerbitkan artikel yang membincangkan cabaran yang bakal dihadapi WB susulan kontroversi yang melanda Miller. Pihak studios dikatakan cuba membantu bintang The Flash itu, tetapi tidak berjaya.

Mengenai bagaimana WB akan berurusan dengan pelakon itu, sumber Deadline menekankan betapa sukarnya skandal Miller terhadap Ketua Pegawai Eksekutif Warner Bros. Discovery, David Zazlav, dan membayangkan bahawa studio berharap situasi itu akan reda tepat pada masanya sebelum tayangan filem The Flash pada tahun 2023:

“Tiada situasi menang-menang dalam hal ini untuk Warner Bros. […] Ini adalah masalah yang akan dihadapi Zaslav. Harapannya ialah skandal itu akan kekal pada tahap terendah sebelum filem itu ditayangkan, dan berharap pekara terbaik akan berlaku.”

Laporan itu turut menyebut, David Zazlav tidak berhasrat untuk menjadikan Ezra Miller sebagai sebahagian daripada masa depan filem-filem DC selepas The Flash ditayangkan. Sebarang skandal yang melibatkan pelakon itu di masa hadapan dilaporkan tidak akan mempengaruhi keputusan itu – jelas sekali Miller akan dikeluarkan.

Zazlav juga dilaporkan sedang mempertimbangkan arah tuju yang berbeza untuk filem The Flash, antaranya:

Mengekang kempen pemasaran The Flash
Melancarkannya di platform HBO Max dan hadapi kerugian kewangan (Deadline menjangkakan kerugian The Flash sekitar AS$ 200 juta.
Lancarkan filem The Flash seperti yang dirancang, dan melepaskan Miller pergi sekiranya situasi tidak berubah menjadi lebih baik.

Menurut Deadline lagi, Zazlav dijangka mencapai keputusan tentang perkara yang perlu dilakukan tentang The Flash dalam masa terdekat. Jadi, berkemungkinan besar, peminat akan dapat mengentahui kedudukan Ezra Miller dalam francais filem DC.

The Flash akan ditayangkan di pawagam pada 23 Jun 2023.


Oscars 2018: Bagaimana Hendak Menonton Siaran Langsung Di Televisyen Ataupun Di Platform Streaming

Filem manakah yang akan merangkul anugerah filem terbaik Oscars tahun ini? siapakah aktor yang akan menjadi Pelakon Lelaki dan Wanita Terbaik? semuanya akan terjawab apabila acara penyampaian anugerah The 90th Academy Awards® yang akan berlangsung pada 4 Mac 2018 ini (waktu US).

Mendahului senarai pencalonan adalah filem The Shape of Water apabila dicalonkan 13 pencalonan termasuklah di kategori Filem Terbaik dan Pengarah Terbaik. manakala Get Out tercalon dalam 3 kategori utama iaitu Filem Terbaik, Pengarah Terbaik dan Pelakon Lelaki Terbaik. Anda boleh lihat senarai penuh pencalonan disini.

Acara gilang gemilang ini akan disiarkan secara langsung ke seluruh dunia termasuk Malaysia. Bagi penonton di Malaysia, bagaimana hendak menonton siaran langsung Anugerah Oscars ini?

Anda boleh menonton siaran langsung acara penganugerahan ini di saluran HBO (Astro Ch 411/HD 431) pada 5 Mac ini iaitu pada hari Isnin. Siaran langsung akan bermula pada jam 7.30 pagi (Oscars® Red Carpet) dan diikuti acara penganugerah (The 90th Academy Awards®) yang berlangsung pada 9.00 pagi. Acara ulangan akan berlangsung pada hari yang sama jam 7 Petang dan 8 Malam di saluran yang sama.

Selain itu juga, yang tidak berkesempatan untuk menonton di televisyen, anda boleh tonton di laman streaming Astro GO.

Jimmy Kimmel akan menjadi pengacara 90th Academy Awards® untuk kali kedua berturut-turut.


Lakaran David Harbour Sebagai Hellboy Dalam Filem Reboot Akan Datang

Selepas Mike Mignola memberitahu kepada peminat Hellboy mengenai filem Hellboy yang akan di”reboot” tidak lama lagi dan pemilihan David Harbour sebagai aktor yang menggantikan Ron Perlman sebagai Hellboy, ramai peminat tertanya-tanya bagaimanakah rupa Hellboy atau namanya Anung un Rama dalam filem akan datang.

Seorang profesional artis, Bosslogic telah membuat lakaran wajah Hellboy ala David Harbour dan memuatnaik lakaranya dilaman sosial Instagram beberapa jam yang lalu.

Lakarannya terdapat sedikit iras-iras Perlman, pelakon pertama yang membawakan watak Hellboy dalam dua filem terdahulu, cuma ia lebih kelihatan lebih berjambang berbanding karakter Hellboy sebelum ini.

Perlman tidak diangkat semula membawakan watak ini disebabkan faktor usia dan David, Aktor untuk siri Stranger Things telah dipilih oleh penerbit filem ini untuk membawakan watak Hellboy.

Filem dari komik Darkhorse ini dijangkakan akan ditayangkan pada tahun 2018, dan menurut Mike Mignola, mereka sedang dalam perancangan untuk memulakan pengambaran filem yang dinanti-nantikan oleh peminat-peminat Hellboy.


Daryl, Michonne & Carol Bersedia Dalam Poster Promo The Walking Dead Musim Ke-10

Siri komik The Walking Dead mungkin telah tamat, tetapi adaptasi skrin kecil masih diteruskan dan bakal menyusuli musim kesepuluh pada Oktober ini.

Bagi merancakkan musim terbaru The Walking Dead, AMC telah melancarkan poster promo yang menampilkan karakter Daryl (Norman Reedus), Carol (Melissa McBride), dan Michonne (Danai Gurira) bersedia untuk menghadapi Perang Whisperer. Anda boleh saksikan poster tersebut dibawah.

Musim kesembilan yang lalu menyaksikan tambahan baru dalam dunia The Walking Dead, iaitu salji. Para ‘survivor’ TWD berjaya menghadapi ribut salji yang dasyat manakala antagonis baru, The Whisperers masih memberi ancaman selepas membunuh beberapa karakter pada musim lalu.

The Walking Dead dibintangi para pelakon seperti Melissa McBride, Alanna Masterson, Josh McDermitt, Christian Serratos, Seth Gilliam, Ross Marquand, Austin Amelio, Tom Payne, Xander Berkeley, Khary Payton, dan Jeffrey Dean Morgan. Manakala bekas pelakon American Beauty, Thora Birch akan memainkan watak antagonis terbaru bernama Gamma.

Musim ke-10 The Walking Dead akan memulakan siarannya pada 6 Oktober ini


[TRAILER] Kisah Misteri Makhluk Jerangkung Menghuni Sebuah Almari Lama Dalam Filem Terbaru Lakonan Dato’ Adi Putra

Minat yang mendalam terhadap filem-filem seram telah mencetuskan idea buat pengarah Shadan Hashim untuk menghasilkan filem Jerangkung Dalam Almari. Tambahan pula, filem seram juga dilihat antara genre yang cukup diminati serta sering mendapat sambutan hangat penonton.

Shadan berkata “Melihat kepada keadaan semasa, adakalanya saya agak terganggu apabila menyedari perbuatan syirik masih lagi dilakukan segelintir masyarakat dan kerana itu saya harus mengutarakan isu ini”.

“Pada masa sama, saya adalah penggemar filem-filem seram dan Jerangkung Dalam Almari ini dihasilkan sebagai memberi penghormatan (pay homage) buat pembikin-pembikin filem seram yang saya gemari.” ujarnya.

Sebelum ini, Shadan pernah menghasilkan sebuah filem seram iaitu Volkswagen Kuning, selain bergelar sutradara menerusi filem Haru Biru dan Cinta 200 Ela.

Bercerita lebih lanjut mengenai filem berkenaan, Shadan berkata filem dari syarikat produksi Akid Productions Sdn. Bhd dan penerbit Raja Azmi itu, menceritakan tentang tiga orang adik-beradik yang membiarkan syaitan bermaharajalela di dalam dada mereka sehingga berdendam dan prasangka terhadap diri masing-masing.

Ujarnya, walaupun ini ialah sebuah filem genre seram tetapi mesej kekeluargaan ialah tunjang kepada jalan cerita filem tersebut.

Tambahnya, untuk filem berkenaan yang terkesan akibat pandemik dan menjalani penggambaran selama 26 hari itu, dia perlu menampilkan sesuatu yang luarbiasa kerana hantu jerangkung itu sendiri memang jarang sekali diangkat di layar lebar berbanding kisah hantu lain seperti pontianak, orang minyak dan hantu raya.

“Bila mendapat peluang ini saya bertanya pada diri, bagaimana untuk menghasilkan sebuah filem seram yang baik, tanpa adegan klise seperti wanita terapung, melekat di dinding atau menjerit apabila ayat-ayat al-Quran dibaca, seperti kelaziman filem seram yang lain?

“Jadi ia mencabar kreativiti saya untuk menghasilkan adegan seram yang lebih mencemaskan, menunjukkan cara yang lebih kreatif untuk mengatasi ancaman jin dan yang paling mencabar ialah untuk memunculkan makhluk jerangkung itu sendiri,” ujarnya.

Jelasnya lagi, dia cuba mencari identiti filem seram yang dekat dengan masyarakat dan percaya penonton akan terhibur dengan jalan cerita yang menarik serta elemen-elemen “surprise” yang terdapat dalam filem Jerangkung Dalam Almari.

“Pelakon-pelakon hebat seperti Dato’ Adiputra, Sophia Albarakbah, Hasnul Rahmat, Wan Hanafi Su, Anne Abdullah, Zaidi Omar dan Amerul Effendi memberikan lakonan berkualiti dan faktor ini juga pasti akan menarik penonton ke pawagam,” ujarnya.

Filem Jerangkung Dalam Almari bakal menghantui penonton di pawagam seluruh negara mulai 4 OGOS 2022.

SINOPSISKehidupan Fikri (Dato’ Adi Putra) tidak tenteram kerana sering diganggu oleh jelmaan yang muncul dari dalam almari sehingga mengancam nyawa isterinya Shikin (Sophia Albarakbah) dan anaknya (Isaac Iman). Berbekalkan ilmu yang dipelajari daripada Pak Hassan (Wan Hanafi Su), Fikri pulang semula ke rumah lama, tetapi terpaksa membuat perhitungan dengan abang Ali (Hasnul Rahmat) yang menyimpan rahsia gelap di sebalik ancaman Jerangkung Dalam Almari.


Teaser Trailer The Punisher Telah Di Keluarkan

Teaser trailer pertama siri The Punisher telah pun dilancarkan hari ini. Dalam teaser trailer tersebut, ia menunjukan kisah silam Frank Castle yang begitu traumatik dimana keluarganya telah dibunuh oleh dan memberi kesan dalam dirinya sehinggakan dia menjadi The Punisher.

Siri The Punisher akan disiarkan di Netflik dan menampilkan Jon Bernthal sebagai Frank Castle aka The Punisher

“The past is more than memories, it’s the devil you sold your soul to. He’s coming. He’s coming to collect…”


Netflix Umumkan Ultraman Musim Kedua

Selepas menerima pujian yang tinggi dari peminat francais Ultraman, laman streaming Netflix tidak menunggu lama apabila mereka mengumumkan musim kedua siri anime Ultraman.

Netflix mengumumkan berita baik kepada peminat Ultraman dilaman Twitter rasmi mereka beberapa hari lepas. Pengumum tersebut turut disertakan sekali dengan visual Ultraman yang cukup menarik.

Get ready to armor up once again, Ultraman is coming back for Season 2. pic.twitter.com/34Bsn0MRMt
— Netflix Geeked (@NetflixGeeked) June 11, 2019

Siri anime yang diterbitkan Production I.G itu diadaptasikan dari manga berjudul Ultraman karya Eiichi Shimizu dan Tomohiro Shiguchi. Manga tersebut merupakan sekuel kepada siri tokusatsu pertama Ultraman ciptaan Eiji Tsuburaya. Siri asal itu keudara pada Julai 1966 hingga April 1967 dan mempunyai 39 episod.

Siri anime Ultraman musim kedua dijangka akan bersiaran di laman Netflix pada tahun 2020.


Tonton Trailer Pertama Filem The Mummy

Pada tahun 2012, Universal Pictures mengumumkan mereka akan memulakan reboot terbaru franchise The Mummy. Walaupun menghadapi beberapa masalah dengan penarikan diri dua pengarah awal Len Wisemen dan  Andrés Muschietti, mereka akhirnya berjaya memulakan pengambaran pada April 2016.

Siri franchise terbaru The Mummy ini bakal dibintangi beberapa pelakon ternama antaranya Tom Cruise, Sofia Boutella, Annabelle Wallis, Jake Johnson, Courtney B. Vance dan Russell Crowe dengan Alex Kurtzman telah dipertanggungjawabkan untuk mengarah filem reboot terbaru ini.

Pengambaran dibuat sepenuhnya di Kota London dan sebuah negara di Afrika iaitu Namibia dan selesai sepenuhnya pada Ogos 2016.

The Mummy bakal mengisahkan kebangkitan seorang Puteri di zaman purba (Sofi Boutella) yang bakal membawa kemusnahan kepada dunia.

The Mummy akan mula ditayangkan pada 9 Jun 2017 (US Release). Jom kita tonton trailer pertama The Mummy yang baru dikeluarkan oleh studio Universal Pictures.